NjUJORK - Agencije za pomorstvo, rad i vazduhoplovstvo Ujedinjenih nacija pozvale su danas na hitnu akciju da se pomorsko i vazduhoplovno osoblje odredi za ključne radnike. U zajedničkom saopštenju, oni su naveli da su ograničenja putovanja ostavila posade zarobljene po celom svetu. Agencije UN su istakle da će imenovanje posada na brodovima, poput ribarskih brodova i teretnih brodova, kao ključne, pomoći da se oni lakše prebace i vrate kući. U saopštenju se traži podrška vlada da olakšaju promenu posade i operacije neophodne za održavanje globalnog lanca snabdevanja teretom. Foto Piksabej Pored toga, istaknuto je i da će do kraja narednog meseca desetinama hiljada pomoraca biti potrebni međunarodni letovi da bi bili bezbedno vraćeni u zemlju.\n07.09.2019 u 15:26\nRazmena zatvorenika prvi korak ka miru u Donbasu\nUkrajinski predsednik Volodimir Zelenski ocenio je danas da je današnja razmena zatvorenika sa Rusijom prvi korak u procesu zaustavljanja konflikta u regionu Donbas. On je rekao da je razmenu zatvorenika dogovorio sa ruskim kolegom Vladimirom Putinom i dodao da se nada skorašnjem sastanku u „normandijskom formatu”, u kojem pored Ukrajine i Rusije učestvuju Francuska i Nemačka, kako bi bili okončani sukobi ukrajinskih i proruskih snaga. Zelenski je rekao da su preduzeti koraci kako bi se završio taj „strašni rat”, prenosi Rojters. Na osnovu dogovora Zelenskog i Putina, 35 ukrajinskih zatvorenika, među kojima je 24 mornara uhapšenih u incidentu u Kerčkom moreuzu i režiser Oleg Sencov, oslobođeno je, kako javlja Tanjug, iz moskovskog zatvora. Oni su danas letom iz Moskve stigli u\n06.07.2019 u 13:28\nSahranjeni ruski mornari\nMOSKVA – Sahrana mornara koji su poginuli u podmornici u Barencovom moru održana je danas na Serafimovskom groblju u Sankt Peterburgu i bila je zatvorena za javnost. Na sahranu su došli pripadnici komande ruske mornarice sa crvenim karanfilima u rukama i porodice žrtava s vencima, a sahrana je počela opelom, prenosi Sputnjik. S mornarima su se oprostili članovi porodica i prijatelji, a na groblje su došli i zvaničnici, među kojima su bili i glavni komandant ruske mornarice Nikolaj Jevmenov, zamenik ministra odbrane i načelnik Glavne vojno-političke uprave Oružanih snaga Andrej Kartapolov, v. d. gubernatora Peterburga Aleksandar Beglov i predstavnici gradskog parlamenta i vlade. Kako se navodi, ranije je odlučeno da će svih 14 podmorničara biti sahranjeni u Sankt Peterburgu, pored


Selma Hodžić - INŠKOLA\nMaksima A. Mougniotte koja glasi: ‘’Onoliko koliko vjerujemo u mogućnosti i vrijednost drugoga toliko napora u to ulažemo’’ me je vodila da vjerujem u kapacitete nastavnika koji djeluju u dva različita sistema obrazovanja te sam uložila napor da kreiram ‘’most’’ koji ih povezuje na polju inkluzivnog obrazovanja. No, kreirati ‘’most’ bez roditelja ne bi imalo smisla, jer samo zajedničkim naporom omgućavamo učenicima da stabilno prelaze ‘’most’’ I prevazilaze prepreke koje samo sa sobom donosi proces odrastanja i školovanja. Vjerujem da što kvalitetnije i organizovanije poveznice zajednički stvaramo, ukoliko obezbijedimo ugodan ambijent i podršku te pružimo priliku nastavnicima i roditeljima svi će biti aktivniji i kreativniji u stvaranju ravnopravnog partnerstva, što se reflektuje na aktivno učešće djeteta u nastavnom procesu bez obzira na njegove sposobnosti.\nIzazovi inkluzivnog obrazovanja s jedne strane, i kompetencije nastavnika zaposlenih u Zavodu s druge strane su me usmjerile da svoj profesionalni put kreiram ka unapređenju inkluzivnog obrazovanja I organizujem aktivno učešće učenika s teškoćama u razvoju u sfere odgoja i obrazovanaja te organizovanju zajedničkih susreta sa nastavnicima, roditeljima, učenicima i svim akterima inkluzivnog obrazovanja.\nInovativna praksa sadržava više aktivnosti kojim koordiniram, ali sam odlučila sa Vama podijeliti sljedeće dvije:\nTim kolega Zavoda organizuje i izrađuje individualne testove za polaganje eksterne mature za učenike s teškoćama u razvoju. Takođe, organizuje i pruža fizičku i psihološku podršku učeniku s teškoćama u razvoju tokom polaganja testa te ocjenjuje testove.\nTim Zavoda pruža podršku nastavnicima, stručnim saradnicima i roditeljima djece s teškoćama u razvoju koji pohađaju redovne škole organizirajući individualne i grupne susrete.\nPriprema: Specijalna škola + redovna škola = kvalitetnija inkluzija


Poštovani građani općine Visoko.\nStranka demokratske aktivnosti A-SDA Visoko ovim putem želi da se zahvali svim građanima općine Visoko koji su izašli na protekle lokalne izbore, a posebno onim građanima koji su svoje povjerenje dali kandidatima naše stranke i time nas pozicionirali kao drugu političku opciju na ovim izborima. Nadamo se da ćemo svojim radom i doprinosom kroz zakonodavno tijelo Općine Visoko opravdati ukazano povjerenje i nastaviti dosadašnji rad našeg vijećnika Jasmina Dlakića. Želimo da svim strankama čestitamo na postignutim rezultatima i korektnoj kampanji koje su vodile na ovim izborima te zaželimo više sreće i uspjeha na narednim izborima onim političkim subjektima koji nisu uspjeli osvojiti niti jedan mandat. Izvršni odbor A-SDA Visoko na svojoj redovnoj sjednici održanoj 12.10.2012. godine sa prisutnim vijećnicima koji su osvojili mandate donio je jednoglasnu Odluku kojom se zadužuje i ovlašćuje Jasmin Dlakić kao aktuelni Podpredsjednik Stranke za provođenje svih aktivnosti oko konstituiranja Općinskog vijeća i komisija pri ovom tijelu ispred A-SDA Visoko te kao glavni konsultant vijećnika A-SDA. U skladu sa etičkim kodeksom, izabrani vijećnici pri donošenju stavova i odluka koje će se zastupati u Općinskom vijeću dužni su da donose u duhu moralnih normi i zakonskih propisa, a koje će biti od interesa za cjelokupnu lokalnu zajednicu.\nStranka demokratske aktivnosti A-SDA Visoko je odlučna da svojim primjerom i jedinstvom, koje nikada nije bilo veće nego sada, iskaže svoju političku volju da se konačno počne raditi institucionalno, kako u svojoj unutrašnjoj organizaciji, tako u izvršnoj i zakonodavnoj vlasti Općine Visoko.\nSve političke partije koje prihvataju gore navedene principe će za podršku i koalicionog partnera zasigurno imati Stranku demokratske aktivnosti A-SDA.\nSjećanje na Žderu\nFOTO: Održan “Oktobarski ekonomski forum Visoko 2012”


Telefoni će 2018. godine imati 512 GB ultra-brzog memorijskog prostora - MN IT Vesti\nTelefoni će 2018. godine imati 512 GB ultra-brzog memorijskog prostora\nposted Mar 10, 2017, 7:17 AM by Nenad Cvetkovic [ updated Mar 10, 2017, 7:17 AM ]\nSmartfoni su već toliko brzi da smo se navikli na njihov sjajan odziv, ali tehnologija diktira to da će oni biti još brži. U bliskoj budućnosti ćemo videti UFS skladištenje za telefone i druge mobilne uređaje sposobno za performanse čitanja/pisanja od čak 50,000 / 40,000 IOPS! I to nas očekuje najverovatnije već sledeće godine.\nKako bi vam postavili stvari u pravu perspektivu, reći ćemo da današnja UFS memorija skladištenja nudi brzine od 19,000 / 14,000 IOPS. UFS memorija je prvi put korišćena od strane Samsunga u Galaxy S6 seriji, a omogućavala je brzine čitanja i pisanja daleko iznad eMMC standarda.\nKompanija pod imenom Silicon Motion Technology je uspela da poboljša ovu tehnologiju i najavila liniju UFS 2.1 memorijskih kontrolera. Pored neverovatne brzine, oni podržavaju module kapaciteta do 512 GB, a hvale se i poboljšanom potrošnjom energije. U poređenju sa eMMC 5.1 memorijom koja se još uvek nalazi na ne-flegšip telefonima, UFS 2.1 je tri puta brža.


Tom prilikom je direktor ICITAP-a informisan o aktuelnoj situaciji po pitanju migracija u BiH, sa posebnim osvrtom na značajno povećanje broja ilegalnih migranata. Istaknuto je da je u prvoj polovini 2017 godine, broj ilegalnih migranata u Bosni i Hercegovini povećan za skoro 300% u odnosu na isti period prošle godine. S druge strane, značajan je i porast ulaska i boravka stranaca iz zemalja bezviznog i viznog režima, kao rezultat povećanog interesa stranaca za posjetu i boravak u BiH.\nDirektor Ujić je posebno naglasio dobru saradnju Službe sa ICITAP-om, koji je od samog osnivanja Službe bio glavni partner u pružanju podrške radu Službe i jačanju njenih materijalno-tehničkih i kadrovskih kapaciteta, što je rezultiralo efikasnijom prevencijom i sprečavanjem ilegalnih migracija u BiH.\nBennett je rekao da ICITAP stoji na raspolaganju Službi za poslove sa strancima za svaki vid pomoći i podrške, kako bi se što efikasnije suprotstavila svim sigurnosnim izazovima današnjice.


Hrvatska donela novi Pravilnik o sticanju statusa povlašćenog proizvođača električne energije\nU Hrvatskoj je objavljen novi Pravilnik o sticanju statusa povlašćenog proizvođača električne energije. On je donet u istom periodu kada i nov Tarifni sistem za obnovljive izvore energije i kogeneraciju i Nacionalni akcijski plan za obnovljive izvore energije. I pored toga, većih izmena u novim dokumentima nije bilo u odnosu …\nEfikasnija i jeftinija solarna ćelija\nNajnovije otkriće u proizvodnji solarnih ćelija, koje predstavlja proizvod partnerstva između proizvođača „Tetrasan“ (TetraSun) iz Kalifornije i NREL-a (Nacionalne laboratorije za obnovljive izvore energije) iz Kolorada, značajno će skrenuti pažnju na proizvodnju solarne energije. Jednostavna arhitektura i inovativni dizajn solarnih ćelija učiniće razvoj proizvodnje solarne energije jos većim. Proizvođači silicijumskih …\nEnergija vetra u Velikoj Britaniji postavlja rekorde\nPrema poslednjem izveštaju portala „ReneawableUK“, priobalna industrija vetra je uživala u rekordnoj godini razvoja u Ujedinjenom Kraljevstvu. U poslednjih godinu dana kapacitet priobalnog vetra porastao je za 79%, a količina vetrenjača smeštenih u priobalnom, ali i kopnenom delu, porasla je za 40%. Međutim, po prvi put je količina vetrenjača priobalnog …\nMinistar Zorana Mihajlović razgovarala sa delegacijom Danske\nMinistar energetike, razvoja i zaštite životne sredine prof. dr Zorana Mihajlović sastala se 6. novembra sa delegacijom Ministarstva trgovine i evropskih poslova Kraljevine Danske na čijem je čelu ministar Nik Hekerup. Tema sastanka bilo je produbljivanje odnosa dve zemlje i pomoć Kraljevine Danske Srbiji u predstojećim pregovorima sa EU, posebno …\n„Gugl“ pokreće solarnu energiju\nNa krovove zgrada, parkinga, poslovnog centra „Gugl“-a u Kaliforniji izgrađeno je oko 9212 solarnih panela koji stvaraju 1.9MWh električne energije. Ova solarna instalacija jedna je od najvećih na svetu i prostire se na oko 4 hektara; proizvodi dovoljno energije za potrebe oko 1000 domova, što bi značilo da može da …\nPuštena u rad mini hidroelektrana „Jabukovik“\nMinistar energetike, razvoja i zaštite životne sredine Zorana Mihajlović 22. oktobra je pustila u rad sedmu mini hidroelektranu na području opštine Crna Trava. Ova mini hidroelektrana je dobila naziv „Jabukovik“, a nalazi se kod mesta Sastav Rek, a izgradila ju je grupacija „Eco energo group“ koja je uložila 2,5 miliona …\nU planu novih 212 mini hidroelektrana\nMinistar energetike, razvoja i zaštite životne sredine prof. dr Zorana Mihajlović, u intervjuu za list „Danas“, najavila je da Srbija u narednih dve do tri godine ima u planu izgradnju 212 malih hidroelektrana. Ona je istakla da je regulatorni okvir prvi uslov za izgradnju postrojenja snage 1092MW iz obnovljivih izvora …\n1 … 195 196 197 198


Indija zainteresovana za produbljivanje saradnje - Poljoprivredne vesti | Agroklub.rs\nBiljana Krupinski je komentarisala fotografiju na KLUB-u pre 9 sati\nBiljana Krupinski je lajkovala fotografiju na KLUB-u pre 9 sati\nRada Milišić je lajkovala link na KLUB-u pre 9 sati\nKarolina Rastija je lajkovala link na KLUB-u pre 11 sati\nIndija zainteresovana za produbljivanje saradnje\nIndija je zainteresovana za produbljivanje saradnje sa Srbijom u oblasti proizvodnje poljoprivredne mehanizacije, po ugledu na saradnju, koju je Vojvodina ostvarila u Republici Južnoj Africi.\nPredsednik Pokrajinske vlade, Bojan Pajtić, primio je, pre nekoliko dana Nj.E Narinder Čauhan, ambasadorku Indije u Srbiji. Razgovoru su prisustvovli i pokrajinski sekretar za međuregionalnu saradnju i loklanu samoupravu, Branislav Bugarski i Nataša Pavićević Bajić, direktorka VIP fonda.\nTokom razgovora konstatovano je da buduću saradnju treba produbiti, i da će razumevanje i jačanje uspešnih odnosa, i nadalje imati suštinsku važnost.\nProširiti saradnju na proizvodnju poljoprivredne mehanizacije\nPredsednik Pokrajinske vlade, Bojan Pajtić naveo je da je pokrajinska administracija snažno posvećena privlačenju stranih investicija, o čemu govore i priznanje "Fajnenšel tajmsa", koje je Vojvodina dobila kao najbolji region srednje veličine u Evropi za privlačenje investicija iz inostranstva. Stoga je istakao da postoji interes da se saradnja sa Indijom proširi, a jedna od oblasti svakako bi bila proizvodnja poljoprivredne mehanizacije po ugledu na saradnju, koju je Vojvodina ostvarila u Republici Južnoj Africi (Provincija Limpopo).\nAmbasadorka Indije vidi poljoprivredu Srbije kao jednu od oblasti i kojoj postoji mogućnost ozbiljne saradnje Indije i Srbije. Od ostalih oblasti, potencijalne oblasti za saradnju su i IT sektor, farmacija, biomedicina. Stoga je Ambasadorka Čauhan pozvala je da delegacija Pokrajinske vlade i privrednika iz AP Vojvodine poseti Bangalor i učestvuje na drugom poslovnom forumu Indija - centralna Evropa, koji će se održati 5. i 6. oktobra 2015. godine.\nIndija Srbija Proširenje saradnje Investicije Proizvodnja poljoprivredne mehanizacije Bojan Pajtić Narinde Čauhan Branislav Bugarski Nataša Pavićević Bajić\nInvanzivni parazit: pljosnati crv Obama nungara širi se poljima Evrope\nNaftaši traže novu priliku za zaradu - u igri i goveđi stajnjak\nSva ambalaža za hranu i pića do 2030. moći će da se reciklira\nBolest ludih krava dovešće do trgovinskog rata između SAD i Evrope?


Stejt department otkrio kada uvodi nove sankcije Rusiji - 24.08.2018, Sputnik Srbija\nStejt department otkrio kada uvodi nove sankcije Rusiji\nSankcije Sjedinjenih Američkih Država protiv Rusije povezane sa „slučajem Skripalj“ stupaju na snagu 27. avgusta, nakon zvanične objave u Saveznom registru... 24.08.2018, Sputnik Srbija\nrusija, vesti, svet, stejt department, slučaj skripalj\n07:53 24.08.2018 (Osveženo: 08:10 24.08.2018)\nSankcije Sjedinjenih Američkih Država protiv Rusije povezane sa „slučajem Skripalj“ stupaju na snagu 27. avgusta, nakon zvanične objave u Saveznom registru, saopštio je portparol Stejt departmenta za Sputnjik.\n24 Avgust 2018, 07:00\n„Period obaveštavanja predviđen zakonom… istekao je 22. avgusta. Potpisali smo obaveštenje u saveznom registru, koji stavlja sankcije na snagu i očekujemo da će on biti objavljen 27. avgusta“, rekao je američki zvaničnik.\nRanije se očekivalo da će prvi paket sankcija za „slučaj Skripalj“ stupiti na snagu 22. avgusta. Međutim, na sajtu zvaničnog službenog lista američkog Saveznog registra obaveštenje se tog dana nije pojavilo.\nNove sankcije i incident u Solsberiju\nAmerička administracija je 8. avgusta najavila nove sankcije Rusiji, zbog navodne upotrebe hemijskog oružja u Solsberiju, gde su u martu, prema tvrdnjama britanskih vlasti, otrovani bivši pukovnik GRU Sergej Skripalj i njegova ćerka Julija. Prvi paket američkih sankcija zabranjuje isporuku proizvoda dvostruke namene u Rusiju. Drugi, stroži paket sankcija, mogao bi biti uveden u novembru: u tom slučaju, zabrana bi mogla da utiče na kreditiranje ruskih pravnih lica, izvoz i uvoz robe, kao i snižavanje nivoa diplomatskih odnosa.\n23 Avgust 2018, 12:47\nPortparol ruskog predsednika Dmitrij Peskov nazvao je povezivanje novih antiruskih sankcija sa incidentom u Solsberiju nezakonitim i neprihvatljivim, a portparolka Ministarstva spoljnih poslova Rusije Marija Zaharova rekla je da je izgovor za nova ograničenja izmišljen. Moskva obećava recipročni odgovor na sankcije, naglasila je ona.\nU britanskom gradu Solsberi 4. marta su otrovani bivši pukovnik Glavne operativne uprave Rusije (GRU), Sergej Skripalj, koji je radio za britanske obaveštajne službe, i njegova ćerka Julija. Britanska strana tvrdi da je u trovanje Skripaljevih supstancom A234 umešana Rusija, što Moskva kategorično negira. Ministar spoljnih poslova Rusije Sergej Lavrov u maju je istakao da se „slučaj Skripalj“ očigledno raspada, jer ne postoje nikakvi dokazi za krivicu Moskve.


TotalCar.rs » Eko Serbia i Agencija za bezbednost saobraćaja nastavljaju saradnju na kampanji „Vozi odmoran“\nAkcija, Bezbednost, Eko, novo, Srbija\nCilj kampanje je isticanje važnosti redovnih pauza prilikom dužih putovanja i namenjena je svim putnicima tokom letnje sezone koji su u tranzitu, ali i na lokalnim relacijama.\nU vreme najvećeg broja putovanja, tokom letnjih meseci, dešava se i najveći broj saobraćajnih nezgoda. Veliki broj istih nastaje i usled umora koji rezultira propustima zbog kojih mogu nastradati i čitave porodice.\nKompanija EKO Serbija je od strane Agencije za bezbednost prepoznata ka društveno odgovorna kompanija i pouzdan partner. Tokom ove kampanje EKO Serbia će biti uključena putem edukativnih lifleta sa savetima za bezbedno putovanje koji će na EKO pumpama biti distribuirani svim vozačima širom Srbije.\nLifleti sadrže praktična uputstva i pravila za bezbednu vožnju. Usled povećanja prometa na domaćim saobraćajnicama i inostranih vozača, liflet o bezbednosti u saobraćaju je urađen na četiri jezika – srpskom, engleskom, nemačkom i turskom.\nSa ciljem bezbednog dolaska na željenu destinaciju svih učesnika u saobraćaju, vozačima se savetuje da na put krenu odmorni, prave pauze na svaka dva sata i izbegavaju vožnju kako tokom noći, tako i tokom najtoplijih delova dana.\nPored lifleta, svi vozači na usluzi imaju i besplatnu proveru automobila, tzv. „Pit Stop”. Naime, osoblje na EKO pumpama je obučeno da proveri ključne bezbednosne tačke automobila kao što su pritisak u gumama, svetlosna signalizacija, ulje, rashladna tečnost i tako dalje. Na ovaj način pruža se dodatna pomoć vozačima u pripremi za put i to 24 časa dnevno.\n„Kompanija EKO Serbia u svom poslovanju bezbednost stavlja na prvo mesto. U skladu sa tim jedan od najvažnijih segmenta predstavlja bezbednost u saobraćaju čiji smo i sami deo jer se nalazimo na usluzi vozačima na putevima širom Srbije i regiona. Ovakvom kampanjom koju, možemo slobodno reći, već tradicionalno podržavamo treću godinu za redom, pokušavamo da doprinesemo bezbednosti svih učesnika u saobraćaju kroz edukaciju vozača i suvozača. Osnovna ideja i cilj ove kampanje je da poruka „Vozi odmoran“ dođe do svih posetilaca EKO benzinskih stanica, ali i svih vozača u Srbiji“, izjavio je Vuk Radović, generalni direkotr kompanije EKO Serbia.\nOva preventivna kampanja pokrenuta je pre dve godine i nastavlja se već tradicionalno i tokom čitavog leta 2018. kroz zajedničke aktivnosti kompanije EKO i Agencije za bezbednost u saobraćaju sa ciljem edukacije vozača i putnika koji kreću na različite destinacije u Srbiji i izvan granica naše zemlje.\nPovodom ove saradnje G-đa Jasmina Milošević, direktor Agencije za bezbednost u saobraćaju je izjavila: „Veliko mi je zadovoljstvo što treću godinu za redom imamo u kampanji `Vozi odmoran` kao glavnog partnera iz privrede kompaniju EKO Serbia. Naša saradnja je dala već rezultate u prethodnim godinama, koje se ogleda u smanjenju stradanja u saobraćaju. Prošle godine, kao rezultat smo imali smanjenje broja i poginulih i povređenih na našim putevima u toku letnjih meseci – 9% manje poginulih i gotovo 300 manje povređenih. Letnje mesece karakteriše pojačan intezitet saobraćaja, a samim tim se i povećava rizik od nastanka saobraćajnih nezgoda. Naša saradnja i ove godine ima za cilj da ovaj rizik minimalizuje i da dočekamo kraj letnje sezone sa što više očuvanih života. Apelujem na građane da zaista odmorni kreću na put, da poštuju saobraćajne propise i da se ponašaju bezbedno u saobraćaju. Na ovaj način čuvaju i svoj život i živote svih učesnika u saobraćaju”.\nKompanija EKO Serbia a.d. osnovana je u septembru 2002. godine kao članica poslovne grupe Helenik Petroleum, energetskog lidera u Grčkoj i regionu jugoistočne Evrope.\nCilj svih aktivnosti kompanije je poslovanje u skladu sa njenom osnovnom vizijom – biti prvi izbor potrošača, obezbediti usluge i proizvode vrhunskog kvaliteta uz brigu o zaposlenima i očuvanju životne sredine.\nKompanija je u Srbiju uložila više od 100 miliona evra, zapošljava preko 800 ljudi i posluje kroz mrežu od 55 benzinskih stanica sa planom dalje ekspanzije u cilju dostpunosti svih usluga širom zemlje.\nAuto industrija još pod krizom\nLexus najbolje rangiran proizvođač već 11 godina


Čudni zvuci iz kokpita: Nešto se nepredviđeno dogodilo u poslednjim minutima leta Erbasovog aviona | WebTribune\nHome U FOKUSU Čudni zvuci iz kokpita: Nešto se nepredviđeno dogodilo u poslednjim minutima leta Erbasovog aviona\nNa mestu pada ruskog aviona pronađeni su predmeti koji ne pripadaju njemu, a analiza crnih kutija donela je podatke koji prave još veću konfuziju.\nRuski mediji su preneli da je na traci snimača u kokpitu utvrđen razgovor koji nije karakterističan za normalne letove, a takođe je navedeno i da su na Sinajskom poluostrvu, u krugu od nekoliko kilometara u kom su rasuti delovi aviona pronađeno nešto što nije njegovo.\n“Elementi koji nisu deo aviona pronađeni su na mestu nesreće. Sve je to poslato na analizu“, naveo je neimenovani izvor za agenciju Tass.\nUkoliko se ispostavi kao tačno da su pronađena “strana tela“ to bi moglo da znači bar potvrdu reči zvaničnika kompanije Kolavija koji su istakli da je avion pao zbog “spoljnog faktora“, a u krajnjem slučaju bile bi potvrđene reči eksperata, koji smatraju da je eksplozivna naprava unutar letelice izazvala pad i pogibiju 224 osoba.\nNekoliko trenutaka pre gubitka kontakta sa radarom u kokpitu palog aviona su se čuli zvuci “nekarakteristični za standardan let“, navela je agencija Interfaks, pozivajući se na izjavu neimenovanog zvaničnika iz Kaira bliskog istrazi.\nOvakvi navodi bi mogli da znače da se nešto zaista nepredviđeno dogodilo u poslednjim minutima leta Erbasovog aviona tipa A321, koji je imao veoma čudnu putanju neposredno pred pad, naglo je dobijao pa gubio visinu da bi se potom raspao na dva dela i srušio.\nAmerički sateliti su navodno snimili toplotni talas u regionu gde je avion pao, što upućuje da je eksplodirala bomba, a potom i rezervoari sa govorivom.


Sećanje na žrtve - samo izgovor | Politika | DW | 26.03.2009\nSećanje na žrtve - samo izgovor\nSkup takozvanih patriotskih i nacionalističkih organizacija ponovo se pretvorio u obračune sa policijom, nasilje nad novinarima, i uništavanje Beograda. Tu su i napadi na novinare po staroj matrici o izdajničkim medijima\nRazaranja NATO još su vidljiva u Beogradu\nZvaničan razlog za javno okupljanje bila je desetogodišnjica NATO bombardovanja Srbije, ali je više od toga mnoge učesnike skupa zanimalo koga da pretuku i kako nešto da polome. U sukobima je povređeno više policijaca i demonstranata, kao i nekoliko članova novinarskih ekipa.\n„Znaju da bi morali da odgovaraju“\nNezavisno udruženje novinara Srbije zahteva od vlasti da pronađe i kazni počinioce; u ovom udruženju ipak kažu da policija sada čini veće napore u zaštiti novinara na zadatku. Generalni sekretar NUNS-a Svetozar Raković za Dojče Vele ističe da su napadi na novinare i ovog puta bili motivisani starom matricom o izdajničkim medijima. Pored toga, novinari su stalna meta i zbog toga što mogu da zabeleže scene nasilja na ulicama: „Nije tajna da napadaju novinare, probrane naravno, i one medije za koje znaju da će pustiti sliku, da će pustiti ton, i da će ih na neki način možda neko prepoznati, i da će zbog toga i posle toga morati da odgovaraju“.\nOtvorena podrška nazadnim idejama\nProblem je po oceni profesora Beogradskog univerziteta Ljubiše Rajića što se ovaj skup najmanje bavio podsećanjem na žrtve NATO bombardovanja. Umesto toga on je iskorišćen za nasilje, i za promociju nazadnih političkih ideja, koje po rečima profesora Rajića imaju otvorenu ili prećutnu podršku političkih partija i drugih društvenih institucija: „Koštuničina prva i druga vlada je tome dala ogroman podsticaj. Tome delimično podsticaj daju i ove Mrkonjićeve izjave i slično u kojima hvali Slobodana Miloševića; drugim rečima, i ono što se u njegovo vreme radilo mora da je dobro. A treći element je da njih viši sudovi stalno oslobađaju od svega i svačega, i pokazuje se da i u policiji, i u tužilaštvu, i u sudstvu, i u zatvorima, imaju ogroman broj simpatizera“.\nGrađani žele sređen život...\nRazne desničarske organizacije osećaju da je sada pogodno vreme u društvu za promociju svojih stavova, jer im na ruku ide i nadolazeća ekonomska kriza. Svetozar Raković stoga smatra da oni jesu u nekoj vrsti ekspanzije, ali da svejedno teško mogu animirati veći broj ljudi: „Teško da će baš tražiti spas ponovo, kao što je to uspevalo u vreme Miloševića, na ulicama i protestujući protiv Evropske unije, Zapada, i tako dalje. Ne verujem da mogu da okupe mnogo ljudi, ali na žalost i ovih par hiljada ljudi kada sakupite, i kada krenu u rušenje gradom to deluje zastrašujuće“. - Većina građana Srbije po oceni naših sagovornika jeste pogođena bombardovanjem NATO, ali isto tako sva istraživanja pokazuju da oni pre svega žele normalan i pristojan život. A građani su svesni da je to moguće samo uz dobre odnose sa zemljama Evropske unije, koje su ujedno i članice NATO.\nTrajni link http://p.dw.com/p/HJuR


SDA pozvala ministra Bevandu da prestane s opstrukcijama - mojusk.ba\nU Sarajevu je održana sjednica Kolegija SDA na kojoj su usvojena četiri zaključka. SDA je pozdravila usvajanje rebalansa budžeta i Zakona o ublažavanju posljedica pandemije u Predstavničkom domu.\n– Pozivamo delegate u Domu naroda da glasajuza zakon i tako omoguće ublažavanje posljedica udara na ekonomiju Federacije, navode iz SDA.\nIz ove stranke pozvali su skupštine općina i kantona da, po ugledu na Federaciju BiH usvoje mjere iz svoje nadležnosti u cilju ublažavanja ekonomskih posljedica pandemije.\n– Pozivamo ministra finansija u Vijeću ministara Vjekoslava Bevandu da prestane sa opstrukcijama i u skladu sa obavezujućim zaključkom Vijeća ministara dostavi promisornu notu Centralnoj banci BiH kako bi se omogućilo korištenje raspoloživih sredstava MMF za brzo finansiranje u cilju ublažavanja ekonomskih i drugih posljedica pandemije, navodi se u jednom od zaključaka.\nIz SDA su zahvalili građanima na poštivanju propisanih mjera i istovremeno ih pozvali na oprez i dalje disciplinirano poštivanje važećih mjera za ssprečavanje širenja zaraze koronavirusom.\n– Pozivamo Federalni krizni štab da pažljivo prati epidemiološku situaciju i promptno reaguje u slučaju pogoršanja, kažu iz SDA.


Omega3 kapsule 30 x 1000mg | Webapoteka\nOmega3 1000 1+1 GRATIS\nOmega3 1000 a30\nZA ZDRAVO SRCE I JAK IMUNITET\n• smanjuje rizik od ateroskleroze\n• poboljšava metabolizam lipoproteina\n• snižava blago povišen krvni priisak\n• smanjuje tegobe kod hroničnih reumatskih bolesti\nOmega3 kapsule sadrže koncentrat ribljeg ulja sa omega-3 nezasićenim masnim kiselinama (EPA i DHA). Ispitivanja su pokazala da se konzumacijom omega-3 nezasićenih masnih kiselina može smanjiti rizik za nastanak kardiovaskularnih oboljenja, kao i uticati na već postojeće faktore rizika. Vitamin E, koji ulazi u sastav preparata, jedan od najsnažnijih antioksidanasa, pomaže u zaštiti krvnih sudova od oštećenja, sprečavajući oksidativne procese u organizmu.\nSastav: jedna kapsula sadrži: 1000 mg prečišćenog i standardizovanog koncentrata ribljeg ulja sa najmanje 30% omega-3 masnih kiselina, EPA 180 mg i DHA 120 mg, vitamin E 6,72 mg\nPakovanje: Omega3 1000 30 kapsula, Omega3max 100 kapsula\nNačin upotrebe: jedna kapsula dnevno uz obrok\nArtičoka lipo balans kapsule pomažu razgradnju holesterola u žučne kiseline i eliminaciju viška holesterola iz organizma putem sistema za varenje. Ova dva procesa dovode do smanjenja nivoa „lošeg“ i povećanja nivoa „dobrog“ holesterola u krvi.


MINISTAR ŠERANIĆ U RADNOJ POSJETI NOVOM GRADU\nMinistar zdravlјa i socijalne zaštite Alen Šeranić boravio je danasu Novom Gradu gdje se sastao sa načelnikom opštine Novi Grad Miroslavom Drlјačom i rukovodstvom JZU „Dom zdravlјa“ Novi Grad.\nNa sastanku je razgovarano o organizaciji Doma zdravlјa Novi Grad, potrebi nabavke RTG aparata, nabavci stolica za stomatološke ambulante, ubrzanom procesu vakcinacije , te formiranju punktova za vakcinaciju.\n„Dobra je vijest da je već 2.600 građana vakcinisano i raduje nas dobar odziv na vakcinaciju“, poručio je ministar Alen Šeranić nakon sastanka. Kada je u pitanju nabavka nove opreme ministar je izjavio: "Ono što je važno za Dom zdravlјa je da će Ministarstvo dati podršku za obezbjeđivanje novog RTG aparata s obzirom na to da je postojeći iz 1999. godine i da je u ovom periodu epidemije dosta radio za potrebe dijagnostike".\nNačelnik opštine Miroslav Drlјača potvrdio je da je Domu zdravlјa potrebna modernizacija opreme, te je dodao: „Uz kvalitet stručnog kadra u ovoj ustanovi, sigurni smo da će kvalitet usluga biti dodatno pobolјšan".


Srbija nema nikakvih finansijskih obaveza prema MMF - Biznis.rs\n21.10.2021 17:11 Autor: Redakcija Biznis.rs 0\nVlada Srbije je u četvrtak usvojila više dokumenata koji su bili reformski ciljevi u aranžmanu koji Srbija ima sa Međunarodnim monetarnim fondom (MMF). Razgovori...\nVlada Srbije je u četvrtak usvojila više dokumenata koji su bili reformski ciljevi u aranžmanu koji Srbija ima sa Međunarodnim monetarnim fondom (MMF).\nRazgovori sa predstavnicima MMF-a u Beogradu se završavaju u petak, a ministar finansija Siniša Mali pojašnjava da je danas usvojena uredba koja se odnosi na identifikaciju i metodologiju fiskalnih rizika, zatim uredbe koje se odnose na državnu pomoć, a takođe i strategija za razvoj finansijskih tržista.\nPrema njegovim rečima, radi se o dokumentu koji je izuzetno važan, prošao je javnu raspravu i daje nam mogućnost da se na sistemski, pravi način u narednom periodu, što je, kako je rekao brže nego što bilo ko misli, bavimo daljim razvojem našeg finansijskog tržišta.\n„Dakle da omogućimo našim preduzećima da diversifikuju svoje izvore finansiranja, kako bi mogli da obezbede novac za investicije za dalju ekspanziju i rast. To je osnova daljeg razvoja naše ekonomije“, rekao je Mali.\nDodao je da je Srbija kroz pakete pomoći, uprkos koroni i krizi, sačuvala svoju ekonomiju i njene kapacitete.\nKada je reč o aranžmanu sa MMF-om, on je istakao da je veoma važno da građani znaju da mi nemamo nikakvih finansijskih obaveza kada je MMF u pitanju, da nama novac ne treba ali taj aranžman sa MMF-om nam omogućava dalji nastavak reformi koje smo započeli.\nMali je naglasio da ono na čemu još treba da radimo jeste razvoj alternativnih izvora finansiranja, prenosi Tanjug.\n„Ranije smo usvojili Zakon o kriptovalutama, zatim o alternativnim i investicionim fondovima, a sada kroz ovu strategiju hoćemo da otvorimo mogućnost da se Beogradska berza i naša finansijska tržišta još brže i dalje razvijaju“, rekao je ministar Mali.\nDodao je da se sa misijom MMF-a razgovara o rebalansu budzeta, nastavku daljeg reformskog procesa, posebno upravljanja u javnim predzuzećima i budžetu za 2022. godinu.\n„Ono što je veoma važno za građane Srbije, jeste da idemo sa daljim smanjenjem deficita kao što smo i obećali pa će deficit po predlogu za 2022. odsto biti samo tri odsto“, rekao je Mali.\n„Idemo sa rekodnim iznosom za kapitalne investicije. Podsetiću da od 1. januara minimalna zarada raste za 9,4 odsto, narednih dana znaćemo koliki će biti rast penzija i plata u javnom sektoru“, rekao je Mali.\nMMF NOVAC SINIŠA MALI\nSkoro 60 odsto domaćinstava nema nikakvih dugovanja\nU SELU NEMA KO DA RADI, A U GRADU NEMA POSLA Srbija da se ugleda na…


RTCG - Radio Televizija Crne Gore - Nacionalni javni servis :: Svijet :: EU sjajan projekat, ali su njeni projektanti loši\nZEMAN OCIJENIO 01. 04. 2019. 10:35 >> 10:00 2\nPredsjednik Češke Miloš Zeman ocijenio je da je evropska integracija sjajan projekat, a da su loši su samo ljudi, odnosno, kako je kazao, njeni projektanti.\nZeman je češkom javnom TV servisu pred 15. godišnjicu članstva Češke u Evropskoj uniji rekao da će EU opstati ponešto reformisana.\n"U biti sam optimista. Tako da ne samo da će postojati, već će biti i blago reformisana, tako da se uklone najgore birokratske budalaštine koje danas u EU postoje", kazao je sinoć predsjednik Zeman Češkoj televiziji u prigodnom intervjuu povodom 15 godina članstva Češke u EU, od maja 2004. godine.\nPredsjednik Zeman upozorio je da od ishoda proljećnih izbora za Evropski parlament zavisi da li će se EU reformisati ili neće.\n"Iskreno rečno, Bregzit je izazvan greškama EU", kazao je on.\nČeški predsjednik smjer reforme vidi ka tome da EP dobije zakonodavnu inicijativu, a da Evropska komisija prestane da izigrava vladu EU.\n"Ta vlada bi trebalo da bude Evropski savjet sastavljen od predsjednika i premijera. Evropska komisija bi trebalo da postane normalni administrativni organ, svojevrsni činovnički servis dok danas, i to je ta greška, na nju gledamo kao na vladu koja bljuje desetine i desetine često izlišnih detaljnih i tehničkih smjernica", kazao je Zeman.\nEvropska unija Miloš Zeman\nEvropa u više brzina bi samo zaoštrila podjele


Kako režim u Srbiji u saradnji sa Evropskom unijom, radi na ukidanju trgovinskih odnosa sa Rusijom?\nBićemo sluge, a ne gospodari\nUvoznički (kriminalni) lobi i takozvana politička elita u Srbiji, u sprezi sa administracijom Evropske unije, već duži niz godina opstruišu sporazum o bescarinskom izvozu u Rusiju. Na taj način, sistematski uništavaju domaću proizvodnju, i ruše poslednje tragove ekonomskih sloboda i državnog suvereniteta. Ova subverzivna "osovina", već godinama bezuspešno radi na sprečavanju dolaska ruskih investicija i kompanija u Srbiju, a sada sprovodi i plan prema kome bi korist od izvoza u Rusiju trebalo da pripadne strancima...\nVeliki deo izvoza u Rusiju čine poljoprivredni proizvodi, a kad 2017. godine na snagu stupi Sporazum o pridruživanju sa Evropskom unijom, na osnovu koga će strani državljani moći da kupuju poljoprivrednu zemlju, veći deo poljoprivrednog izvoza u Rusiju kontrolisaće stranci...Svi ovdašnji vlastodršci u poslednjih četrnaest godina, podržani od strane ciničnog, pljačkaškog i samoživog mehanizma iz Brisela, snažno su radili na pretvaranju Srbije u najjadniju koloniju savremene Evrope.\nPolitički klanovi koji vode Srbiju pod patronatom Zapada, godinama nisu dozvoljavale da ruske banke započnu poslovanje u Srbiji. Bivši guverner Radovan Jelašić konstantno je predlagao izmene zakona u bankarstvu tako da se njihov dolazak onemogući, a Skupštinska većina ih je uvek prihvatala iz početka. Tek kada je srpskom bankarskom sektoru zapretio potpuni kolaps, jer je više stranih banaka i nekoliko domaćih postalo nelikvidno, Jelašić je iznenada dozvolio Zber banci i Moskovskoj banci da dođu u Srbiju.\nParadoks je što se velike pare obrću u srpskoj poljoprivredi, ali je, istovremeno, uništen srpski poljoprivrednik koga država ubija tajkunskim monopolima. Izvoz malina, kupina, jabuka i šljiva donosi velike prilive. Da je posao trgovine pšenicom, kukuruzom i sojom takođe visoko profitabilan, dokazuje interesovanje velikih domaćih i stranih kompanija za ovu oblast. Da nema novca, prste u poljoprivredi ne bi držali MK Grupa Miodraga Kostića, Agrokor Ivice Todorića, Viktorija Grupa u vlasništvu EBRD banke, Delta agrar, Rajfajzen agrar...\nIzveštaj o izvozu hrane u Rusiju u prvom kvartalu ove godine pokazuje da je došlo do rasta od 69 odsto. Sankcije EU, dodatno su podstakle interesovanje za srpskom hranom. Ali, baš kada smo se svi prodavali ovakvom izveštaju, došla je vest da je srpska vlast pokušali Rusiji da proda svinjsko meso iz EU kao naše! Daljim inspekcijskim radom, utvrđeno je da su u delu srpskog mesa bile fekalije(!), bilo je i crvljivog mesa, dok su prilikom obilaska jedne od fabrika hrane, ruski inspektori našli neispravan sistem za hlađenje.\nIstražujući uzroke ovakvih propusta, penzionisani veterinarski inspektor Miroslav Stojšić došao je do zaključka da su glavni krivici za ovu situaciju službenici uprave za veterinu Ministarstva poljoprivrede Budimir Plavšić i Sanja Čelebićanin, inače, najodaniji režimski ljudi, kako za vreme vladavine Demokratske stranke, tko i danas, za vreme Vučićeve lične vladavine. Dakle, reč je o službenicima koji usko sarađuju sa najuticajnijim proizvođačima hrane u Srbiji, a i dalje blisko sarađuju i sa funkcionerima bivšeg "demokratskog bloka" (koji su im, ustvari, pravi šefovi).\nLjudi sa kojima kontaktiraju u Briselu po svoj prilici ne misle nam ništa dobro, pa je domaće tržište preplavljeno otpacima tamošnje mesne industrije. Tako je i došlo do toga da na kriminalan način dođe do pokušaja "reeksporta" takvog smeća u Rusiju. Jasno je da se moćnici iz Evropske unije prema Srbiji ponašaju kao prema kolonijalnom posedu, zbog čega se može pretpostaviti da naša zemlja nikada neće postati punopravni član te zajednice, dok će EU postepeno uzimati sve veći i veći deo naše suverenosti.\nEvropska unija očekuje da većina sporazuma između Srbije i Ruske federacije bude raskinuta, pre svega sporazum o izgradnji Južnog Toka, koji bi Srbiji obezbedio da Ukrajina i Mađarska ne mogu da je ucenjuju obustavama u isporuci ruskog gasa. Takođe, Evropska Unija i Sjedinjene Američke države već su tražile od Aleksandra Vučića da raskine sporazume sa Rusijom, kako naftno-gasni aranžmana tako i bescarinski sporazum sa carinskom unijom Rusije, Belorusije i Kazahstana. Tražili su i da se Vučić priključi uvođenju sankcija Ruskoj federaciji. Ovakav potez za Vučića bi značio političko samoubistvo, pa se on za sada ograničio na izjavu da priznaje teritorijalni integritet Ukrajine.\nZa proteklih 13 godina, srpski vlastodršci su razvili više od 30 institucionalnih mehanizama za razvoj ekonomske saradnje sa Evropskom unijom. Vlada je osnovala desetine agencija za saradnju sa EU, stotine ljudi je zaposleno u vladinoj administraciji, kako bi radili na razvoju odnosa sa EU. Vučićeva vlada ima i potpredsednika Vlade za evropske integracije. Srpska skupština ima dva skupštinska odbora koji se bave saradnjom sa EU, a istovremeno nemamo nijedno telo zaduženo za razvoj saradnje sa Rusijom.\nSa druge strane, Carinska unija Rusije, Belorusije i Kazahstana nikada nije iskazivala diskriminatorski odnos prema Srbiji. Ruska federacija sa Srbijom je bez otezanja zaključila više sporazuma: Deklaracija o strateškom partnerstvu, Bescarinski sporazum, energetski sporazum, Sporazum o vojno-tehničkoj saradnji, Sporazum o saradnji u oblasti građevinarstva, bezvizni režim....\nRobna razmena Srbije i Rusije u 2013. godine iznosila je tri milijarde i 34,4 miliona dolara, što je za 11,6 odsto više nego 2012. Izvoz iz Srbije zabeležio je rekordan rezultat uz značajan rast od 22,2 odsto u odnosu na 2012. godinu, i njegova nominalna vrednost dostigla je milijardu i 65,2 miliona dolara. Najzastupljeniji proizvodi u srpskom izvozu su hula-hop čarape, podni pokrivači i tapete, jabuke, višeslojne podne ploče, lekovi za maloprodaju, cirkulacione pumpe za grejne sisteme, cevi od rafinisanog bakra i spoljne pneumatske gume za putničke automobile.\nOvaj sporazum istovremeno stvara povoljnu atmosferu za strane investicije u Srbiju. Najbolji primer za to je nemački proizvođač Falke. Od kada je Falke otvorio fabriku u Leskovcu hula-hop čarape su dospele u sam vrhu proizvoda koji se najviše izvoze u Rusiju. Rusija, Belorusija i Kazahstan sa kojima Srbija ima bescarinski režim poseduju 15 odsto ukupne površine sveta, i izvozno su tržište od blizu 200 miliona stanovnika. Prvi su po proizvodnji gasa, nafte, suncokreta, šećerne repe...\nProšle godine ostvaren je rekordan obim robne razmene između Nemačke i Rusije od 80 milijardi evra. Na sličan način poslovala je i Poljska koja je poslednjih pet godina prepolovila izvoz u EU, a u isto vreme za 50 odsto povećala izvoz u Rusiju. Pored trgovine, Srbija ima veliku šansu da učestvuje u velikim razvojnim infrastrukturnim, građevinskim i saobraćajnim projektima u Kazahstanu, Belorusiji i Rusiji koje narednih godina planiraju da izgrade stotine novih puteva, mostova, i objekata energetske infrastrukture...\nTumačenje statističkih brojeva srpske robne razmene sa zemljama Evropske unije, CEFTE i Ruske federacije evrodogmate često koriste kako bi istakli činjenicu da iz Rusije mnogo više uvozimo nego što tamo izvozimo. Često se naglašava i činjenica da je izvoz Srbije u zemlje EU veći od onog u Rusiju. Sve ovo na različite gebelsovkse metode prikazuje se potom u državnim medijima, kao dokaz da Evropska unija "nema alternativu". Ovakvo tumačenje moglo bi se okarakterisati starom komunističkom izrekom: "Statistika naša dika što poželiš to naslika".\nNa primer, onaj ko zastupa robnu marku Najki, radovao se kada je propao domaći Simod iz Vranja. Proizvođači stranih automobila imali su interes da propadne Zastava iz Kragujevca, pa su pravo na zastupništvo stranih automobila davana onima koji su imali uticaj na dešavanja u Zastavi. U ovoj fabrici godinama su sklanjali stručnjake koji vrede i u prvi plan gurali nesposobne. Danas Srbija uvozi automobile na godišnjem nivou u vrednosti većoj od 200 miliona evra...


Zenica: Dvije saobraćajne trake iste ceste čiste dva preduzeća\n* Zenica: Dvije saobraćajne trake iste ceste čiste dva preduzeća\nZa zimsko održavanje puteva institucije vlasti ZDK-a na godišnjem nivou izdvajaju stotine hiljada maraka. No, nerijetko se postavlja pitanje u čijoj su nadležnosti određene saobraćajnice. Izgradnjom glavne zeničke gradske magistrale cilj je bio riješiti brojne saobraćajne probleme s kojima se Grad Zenica susretao ranijih godina. Međutim, zbog podijeljenih nadležnosti i ova moderna saobraćajnica predmet je političkih razilaženja između gradske i kantonalne vlasti.\nPrimjer održavanja glavne gradske magistrale u Zenici pokazuje apsurd odnosa između gradske i kantonalne vlasti, te nerijetko je spor u čijoj se zapravo nadležnosti nalazi ova moderna saobraćajnica.\n- Tu praksu želim da prekinem i ne mogu dopustiti da građani Zenice trpe i da se krivica prebacuje s jednih na druge - poručuje Arnel Isak, ministar prostornog uređenja, prometa i komunikacija ZDK-a (A-SDA).\nProblem održavanja glavne gradske magistrale u Zenici traje već dugi niz godina, zapravo, iz vremena od kada je ona izgrađena, pa tako jednu saobraćajnu traku održava Direkcija za ceste ZDK-a, a drugu Gradska uprava Grada Zenica. Ovu apsurdnu situaciju u periodu zimskog održavanja pokušat će razriješiti resorno kantonalno ministarstvo.\n- Uskoro će ići nalog osobi koja održava puteve u Zenici da uvede podizvođača: Albu ili Komgrad-Ze, odnosno, onoga ko je izvođač ispred Grada Zenice da ne bi bilo prebacivanja s jedne na drugu osobu. Ovako ćemo imati jednog izvođača radova koji će održavati i za Kanton i za Općinu - navodi Isak.\nIz Gradske uprave Zenica dobili smo samo pismenu informaciju da se za zimsko održavanje puteva izdvaja više od 280.000 maraka, dok je na kantonalnom nivou taj iznos nešto viši. S obzirom na to da se radi o budžetskim sredstvima, sasvim je sigurno da građani umjesto političkih nesuglasica dvaju nivoa vlasti zaslužuju kvalitetno održavanje saobraćajnica.


LSV će učestvovati u vlasti u Novom Sadu | Autonomija\nLSV će učestvovati u vlasti u Novom Sadu\nVlast u Novom Sadu će, pored LSV, činiti i SNS i SPS.\nKako se objašnjava u saopštenju LSV, sednici Gradskog odbora prethodila je analiza predloženog programa razvoja Novog Sada, pri čemu je zaključeno da se on u velikoj meri poklapa sa planom LSV, vizijom i prioritetima u razvoju grada te stranke.\nGradski odbor LSV je naveo da će aktivno učestvovati u gradskoj vlasti kako bi maksimalno unapredio život građana, što je, kako se dodaje, normalan cilj svake stranke, naročito na lokalnom nivou.\n„Novom Sadu su neophodni veliki događaji, velika kapitalna ulaganja, krupni rezovi, reorganizacije i infrasrukturni projekti“, piše u saopštenju LSV.\nU LSV su istakli da nemaju pravo da dopuštaju da život prolazi i da sede i gledaju kako Novi Sad propušta svoje prilike. „Novi Sad je izgubio previše vremena i naneto mu je previše štete sa opskurnim likovima iz nekoliko interesnih grupacija koji su ‘vežbali’ na našem gradu“, dodaje se u saopštenju.\nLSV je poručila da ima ljude i znanje da doprinesu razvoju grada.\n„Zato je odluka o učešću u lokalnoj vlasti u Novom Sadu sinoć doneta potpuno svesno i pod punom odgovornošću prema biračima, i prema putu i nepromenjenom cilju kojim se LSV kreće već 26 godina. Zato odluka Gradskog odbora LSV nema nikakve veze sa brojem preduzeća ili mesta koji se Ligi nude, već sa odgovornošću koju je spremna da preuzme“, navodi se u saopštenju LSV.\nTa stranka je dodala i da je, prilikom formiranja pokrajinske vlade, dokazala da nije spremna na ustupke u borbi za punu autonomiju Vojvodine.\n„Ulazak u lokalnu vlast i borba za bolji, opremljeniji i uređeniji Novi Sad, neizostavan je deo ukupne borbe i za bolji život u AP Vojvodini i njenu punu autonomiju“, piše u saopštenju.


Obuka za privatno obezbeđenje – Almaks\nOBUKA ZA DOBIJANJE LICENCE\nObuke za dobijanje licenci po Zakonu o privatnom obezbeđenju\nPrema zakonu o privatnom obezbeđenju (Sl. glasnik RS br. 104/13, 42/15 i 87/18) poslove privatnog obezbeđenja mogu vršiti pravna lica, preduzetnici i fizička lica koji imaju licencu za vršenje poslova privatnog obezbeđenja, izdatu od strane Ministarstva (član 8).\nPrvi korak ka dobijanju odgovarajuće licence za bavljenjem poslovima privatnog obezbeđenja za pravna lica, preduzetnike i fizička lica, jeste pohađanje stručne obuke za vršenje poslova privatnog obezbeđenja. Obuke mogu sprovoditi Ministarstvo, pravna i fizička lica koja ispunjavanju tehničke, stručne i kadrovske uslove za obavljanje poslova obuke, a koja su dobila ovlašćenje Ministarstva (član 13).\nNa osnovu dobijenog Rešenja za sprovođenje stručne obuke za vršenje poslova privatnog obezbeđenja 03.15.3 broj 2/19 Ministarstva unutrašnjih poslova od 16.05.2019, Almaks d.o.o. Beograd ispunjava neophodne uslove za sprovođenja obuke u skladu sa Pravilnikom o programima i načinu sprovođenja obuke za vršenje poslova privatnog obezbeđenja, kao i sve materijalne, tehničke, stručne i kadrovske uslove.\nFizičko lice koje želi da dobije licencu za vršenje poslova privatnog obezbeđenja podnosi Ministarstvu, odnosno ovlašćenom pravnom ili fizičkom licu prijavu za obuku fizičkih lica za vršenje poslova privatnog obezbeđenja (član 14).\nLica koja su završila obuku fizičkih lica za vršenje poslova privatnog obezbeđenja polažu stručni ispit u Ministarstvu (član 14).\nPravnim licima, preduzetnicima i fizičkim licima koji ispunjavaju propisane uslove licenca se izdaje na period od pet godina.\nObuka za dobijanje licence za vršenje poslova procene rizika u zaštiti lica, imovine i poslovanja\nObuka za dobijanje licence za vršenje poslova planiranja sistema tehničke zaštite i licence za vršenje poslova projektovanja i nadzora nad izvođenjem sistema tehničke zaštite\nObuka za dobijanje licence za vršenje poslova montaže, puštanja u rad i održavanja sistema tehničke zaštite i obuke korisnika


Vanić: "Dolazi velikan ali verujem u uspeh Metalca" - Sportske.net\nVanić: "Dolazi velikan ali verujem u uspeh Metalca"\nŠef stručnog štaba Metalca Nenad Vanić nada se da će njegova ekipa uspeti da ostvari povoljan rezultat u duelu sa Crvenom zvezdom u drugom kolu Superlige Srbije.\nBožovićevo ćutanje Zvezdina osveta?Šćepanović: "Pomirenje ili ostavka"Zvezda planira još tri transfera!Zvezda ostala bez golmana?!Iz Zvezde podsećaju Partizan: ''Evropska i svetska kruna je u našem muzeju!''\nTrener fudbalera Metalca Nenad Vanić rekao je danas za agenciju Beta da očekuje spektakl na stadionu u Gornjem Milanovcu i beskompromisno angažovanje svakog igrača svoje ekipe u nameri da se ostvari povoljan rezultat protiv Crvene zvezde u drugom kolu Superlige Srbije.\n"Dolazi nam u goste fudbalski velikan i u izvanrednom ambijentu verujem u povoljan rezultat, a nadam se da moji igrači neće podleći atmosferi na tribinama i imenu protivnika", rekao je Vanić.\nOn je naglasio da je za Metalac povoljan svaki rezultat izuzev poraza i da očekuje zanimljivu fudbalsku predstavu.\nU nedelju, u okviru drugog kola fudbalskog prvenstva Srbije, u Gornjem Milanovcu gostuje Crvena zvezda što izaziva ogromno interesovanje širom rudničko-takovskog kraja.\nFudbaleri Metalca prvi put će kao superligaši biti domaćini i igrati utakmicu pred svojim navijačima, jer su prethodnih sezona kada su bili članovi elite igrali u Kragujevcu i Čačku, pošto u Gornjem Milanovcu nisu imali svoj teren.\nUtakmica drugog kola Superlige Srbije između Metalca i Crvene zvezde igraće se u nedelju od 19.00.


Orlovi u finalu Svetskog prvenstva - ebart\nOrlovi u finalu Svetskog prvenstva\nKošarkaška reprezentacija Srbije napravila je ogroman uspeh plasmanom u finale Svetskog prvenstva u Španiji.\nSrbija je u polufinalu pobedila šampiona Evrope Francusku sa 90:85 i tako obezbedila prvo finale od 2002. godine.\nU borbi za najsjajnije odličje našu reprezentaciju očekuje duel sa Sjedinjenim Država u nedelju od 21 čas.\nZa razliku od duela u osmini i četvrtini finala, naš tim je ovoga puta razliku napravio u prvom poluvremenu. Miloš Teodosić je od početka zaigrao briljirantno, pa je Srbija na poluvremenu imala 14 poena prednosti.\nNišta se nije promenilo ni u trećoj četvrtini, ali je velikom serijom trojki nezaustavljivog Batuma Francuska pet minuta pre kraja prišla na samo minus četiri (65:61). Odgovorio je Bogdanović sa pet vezanih poena, ali ni tu nije bio kraj.\nSelektor Srbije Aleksandar Đorđević rekao je da su njegovi izabranici odigrali kao tim i zasluženo se plasirali u finale Svetskog prvenstva u Španiji.\nBrojni sportisti čestitali su srpskim košarkašima plasman u finale, dok je Miloš Teodosić istakao da su dobra odbrana i želja doneli pobedu.\nPotez dana svakako je pogodak Raduljice posle asistencije Bogdanovića, a njih dvojica istakli su da su to vežbali celog leta.\nVeliki uspeh propraćen je i u Srbiji, gde je nekoliko hiljada ljudi izašlo na ulice glavnog grada kako bi proslavilo trijumf. Košarka se gledala u domovima, kafićima, studentskim domovima i svugde gde je televizor mogao biti instaliran.\nKošarka se, definitivno, vratila kući!


Naslovnica NAJNOVIJE Tuzla dobija savremeni zoološki vrt i mjesto za relaksaciju, uređeno po najvišim...\nTuzla – Na Slanoj banji u Tuzli nekada je bio smješten zoološki vrt sa različitim vrstama životinja, zanimljiv za sve posjetitelje, naročito za djecu.\nNažalost, nedostatak novčanih sredstava bio je razlog zatvaranja nekadašnjeg zoološkog vrta nakon pet decenija postojanja, a na njegovom mjestu izgrađeno je dječije igralište. Iako su u godinama nakon zatvaranja iz općinskih vlasti najavljivali su da će Tuzla dobiti ljepši i bogatiji Zoo vrt, a kao potencijalna lokacija za izgradnju navodilo se izletište Ilinčica do realizacije ideje nikada nije došlo. Zoološki vrt je sastavni dio odrastanja mnogih generacija, mjesto na kojem djeca od ranih godina počinju da shvataju važnost i značaj zaštite prirode, gdje počinju sticati nova znanja o životinjskom svijetu koja se ne mogu naučiti u školskim klupama, a pored svega upravo takva mjesta su oaza mira i relaksacije za sve posjetitelje.\nIako u kompaniji Bingo ne žele isticati detalje vezane za ovaj projekat, Tuzlanski.ba saznaje da se izgradnja zoološkog vrta odvija po predviđenom planu na lokalitetu sadašnje farme koza na Carinskoj Zoni, Šićki Brod, a pored uređenja samog prostora u toku je i nabavka životinja. U završnoj fazi u planu je ozelenjavanje vrta i nabavka najprije domaćih životinja, a nakon toga i drugih, brojnih vrsta, koje se na našim prostorima mogu vidjeti upravo na ovakvim mjestima.\nPored životinjskog svijeta ovaj prirodni ambijent će biti izuzetno prijatno mjesto za odmor, obzirom da će sadržavati restoran i mjesta predviđena za druženje i relaksaciju.


27/11/2021 27/11/2021 Tarik Kucevic\nNakon sjednice predsjedništva Stranke demokratske akcije (SDA), usvojeno je osam zaključaka.\nIzmeđu ostalog, kako je saopćeno iz SDA, pozvani su predstavnici probosanskih stranaka da zauzmu zajednički stav.\n– Pozivamo predstavnike probosanskih stranaka na punu koordinaciju i formulisanje zajedničkih stavova o reformi Ustava i izbornog zakonodavstva, u skladu s principima oko kojih je već postignuta načelna saglasnost i sa kojima je javnost upoznata. Nekoordinirani pristup otežava poziciju kompletnog probosanskog bloka.\nRadi se o sudbonosnim odlukama i procesima koji ne smiju biti korišteni u svrhu pribavljanja političkih poena ili stranačkih interesa od bilo koga – jedan je od zaključaka predsjedništva, saopćeno je iz SDA.\nTakođer, predsjedništvo SDA insistira na tome da u procesu pregovaranja o izmjenama Ustava i izbornog zakonodavstva moraju učestvovati predstavnici svih parlamentarnih stranaka.\n– Pokušaj predstavnika međunarodne zajednice da se pregovori svedu na reducirani format u kojem učestvuju samo SDA i HDZ od početka je osuđen na neuspjeh i ne može dati rezultat, a posebno uzimajući u obzir činjenicu da je za bilo koje rješenje potrebna dvotrećinska parlamentrana podrška – navodi se u jednom od zaključaka.\nIzrazili su zabirnuost najavam pojedinih zvaničnika, kako su naveli da je potrebno riješiti isključivo pitanje izbora članova Predsjedništva BiH, pozvali su SNSD da prestane sa blokadama koje dramatično pogoršavaju odnose i stanje u zemlji te su pozdravili aangažman i podršku predstavnika EU i SAD.\nOznačeno Bakir IzetbegovićIzborni zakon u BiHSDAUstav BiH


Beogradska filharmonija - Dnevni list Danas\nPočetna » Beogradska filharmonija » Page 11\nPočela prva Filhademija\nU Beogradskoj filharmoniji je počela prva orkestarska akademija – „Filhademija“ koja će trajati do 15. novembra.\nPiše: Zorica Kojić 5. 11. 2016.\nFilharmonija „Za početnike“\nBeogradska filharmonija nastavlja da svira „Za početnike“ i to dva puta, u četvrtak i petak, 3. i 4. novembra (Kolarac, 20h).\nTrudimo se da publici stalno nudimo nove stvari\nZanimljivi i izazovni sadržaji, kao i tradicionalno visok kvalitet onih bazičnih i godinama unatrag negovanih postignuća, čine se kao izvrsna preporuka za novu sezonu Beogradske filharmonije.\nPiše: Zorica Kojić 27. 10. 2016.\nZdravo, mi smo orkestar Beogradske filharmonije\nBeogradska filharmonija najavila je da će od 20. do 28. oktobra tokom ciklusa koncerata za decu, dočekivati predškolce, svakog radnog dana od 10 i 12 časova u filharmonijskoj sali (Studentski trg 11).\nPiše: Zorica Kojić 17. 10. 2016.\nOzbiljno shvatam ovu funkciju\nNovi šef-dirigent Beogradske opere biće Nemac Gabrijel Felc. Aktuelni generalni muzički direktor Dortmundske opere i šef-dirigent Dortmundske filharmonije ovu dužnost preuzeće od koncertne sezone 2017/18, saopšteno je iz Beogradske filharmonije.\nPiše: R.D. 12. 9. 2016.


Vladi Srbije stiglo više od 2.000 pitanja građana - Društvo - Dnevni list Danas\nPočetna » Društvo » Vladi Srbije stiglo više od 2.000 pitanja građana\nPutem novog sajta\nVladi Srbije stiglo više od 2.000 pitanja građana\nViše od 2.000 pitanja građana upućenih službi Vlade i nadležnim ministarstvima stiglo je preko novog sajta vlade koji je u funkciji od novembra 2018. godine.\n3Piše: S. Kosorić 31. marta 2019. 08.56\nNajviše pitanja ticalo se delokruga rada Ministarstva za rad, zapošljavanje, socijalna i boračka pitanja, potom Ministarstva građevinarstva, saobraćaja i infrastrukture, kao i Ministarstva zdravlja i Ministarstva unutrašnjih poslova.\nKako nam je rečeno u Kancelariji za IT i eUpravu, tokom pet meseci, koliko postoji mogućnost elektronskog slanja pitanja Vladi i nadležnim ministarstvima, na više od 95 odsto ukupnog broja pitanja građani su dobili odgovore.\nNajveći procenat odgovora beleži Ministarstvo građevinarstva, saobraćaja i infrastrukture, koje je odgovorio na 146, od 162 pitanja, koliko je dosad upućeno ovom resoru.\nBez odgovora su ostala pitanja koja nisu bila u njihovoj nadležnosti, a neka, kako nam je rečeno u Ministarstvu kojim rukovodi Zorana Mihajlović, još čekaju odgovore.\n„Najveći broj pitanja se odnosi na delokrug poslova Republičkog geodetskog zavoda i na probleme u vezi sa ozakonjenjem objekata“, ističu za portal Danasa.\nJedini resor kojem je upućeno više pitanja jeste Ministarstvo za rad, zapošljavanje, socijalna i boračka pitanja – više od jedne trećine ukupnog broja pitanja, rečeno nam je u njihovoj Press službi.\n„S obzirom na delokrug rada Ministarstva i široki spektar tema ne bismo mogli da damo precizan odgovor koja se pitanja najčešće postavljaju“, navodi se u odgovoru ovog Ministarstva.\nNa novom sistemu komunikacije sa građanima radi oko 50 zaposlenih u Vladi i ministarstvima, a osim ove kontakt forme, u Kancelariji za IT i eUpravu je počeo sa radom i Kontakt centar namenjen privrednim subjektima i javnoj upravi (ite.gov.rs).\nPutem mejla ukidanje.pecata@gov.rs u ovaj Kontakt centar je do sada pristiglo više od 100 prijava privrednih subjekata koji su se žalili na institucije koje su im tražile pečat i posle 1. oktobra 2018. godine kada je izmenama Zakona o privrednim društvima ukinuta obaveza korišćenja pečata za privredne subjekte.\n„Svesni da nije dovoljno samo doneti odgovarajuće zakonsko rešenje, već je potrebno i na terenu proveriti primenu ovih specifičnih izmena Zakona, uvedena je ova internet adresa. Na svaku prijavu je odmah reagovano prema onim institucijama koje su se ogrešile o Zakon“, rečeno nam je u Kancelariji za IT i eUpravu.\nČinjenica da je, kako su naveli, tempo pristizanja žalbi u Kontakt centru u opadanju, pokazuje da je sve više institucija prihvatilo ukidanje pečata za privredne subjekte i da su u tom smislu prilagodile svoje poslovanje.\nKancelarija je, osim Kontakt centra namenjoj dvosmernoj komunikaciji sa građanima, pokrenula i centar za komunikaciju sa zaposlenima u organima državne uprave i lokalne samouprave.\n„Svi zaposleni koji rade u informacionim sistemima eZUP, eInspektor, eBeba (Bebo, dobro došla na svet) i Jedinstvenom informacionom sistemu lokalne poreske administracije (LPA) mogu na stranici Kontakt centra za javnu upravu da dobiju sve potrebne informacije, uputstva i propise iz ovih oblasti“, poručili su iz Kancelarije.\nMinistarstvo građevine, novi sajt vlade, Vlada SrbijeBeograd\n31. marta 2019. u 10.19\nOdgovori na pitanja su predvidjeni samo za članove partije! Mislite o tome i ne šaljite pitanja ukoliko niste član, a ako jeste, nemojte da pitate, jer pitanje imlicira da możda nešto nije u redu! A, članovi partije znajj da je sve takvo da bolje ne može biti, sve dok predsednik ne kaže da nije u redu! Dotle, fantazija!\nBranislav Banićević kaže:\n05. maja 2019. u 20.13\nKada će se ukinuti zapošljavanje na privremeno povremenim poslovima koji traju po 7 ili 8 godina i kada će se ukinuti zapošljavanje preko raznoraznih agencija ikada će tako zaposleni najzad biti izjednačeni sa radnicima koji su zaposleni na odredjeno ili neodredjeno vreme i kada će najzad za isto radno mesto i za isti fond časova primati platu kao ostali radnici. Molim Vladu Srbije da mi nabroji zemlje u kojima postoji zapošljavanje po ovom modelu.\n19. marta 2020. u 05.48\nObraćam Vam se samo sa jednim pitanjem. Vidim da ste rešili status radnika u javnim preduzećima, u zdravstvu, prosveti… Ni jednu jedinu reč niste pomenuli kako će privatni preduzetnici da reše pitanje svojih radnika. Kako će isplaćivati plate i uplaćivati doprinose? Radnica sam u privatnom sektoru i ne znam ništa o svom statusu. Molim Vas da mi odgovorite, hvala.


Zbog bezbednosti dece na igralištu, preko puta Merkatora u Nišu, uklonjen je skejt park, koji je kako navode iz JKP Medijane, oštećen i ne postoji mogućnost da se on ponovo rekonstruiše. Obzirom da je avgustu 2018. godine stupio na snagu pravilnik o bezbednosti dečjih igrališta i postavljanju dečijeg mobilijara, gradska opština Medijana navodi da je u skladu sa tim pravilnikom odučila da oštećene mobilijare, koji nisi bezbedni za decu, ukloni i u saradnji i dogovoru sa građanima napravi nove.\nGradska opština Medijana i JKP Medijana danas su uklonili oštećen i nebezbedan skejt park, koji se nalazi na igralištu za decu, preko puta Merkatora u Nišu. S obzirom da iz opštine nisu imali podatak ko je postavio skejt park na Bulevaru, a u skladu sa novim pravilnikom o bezbednosti dečijih igrališta, koji je 2018. stupio na snagu i predviđa popravku mobilijara isključivo od strane proizvođača, odlučili su da zbog bezbednosti dece uklone isti, i zamene novim.\n-Sagledali smo situaciju skejt parka i utvrdili da ne bi mogli da ga vratimo u prvobitno stanje jer ne bi ispoštovali odredbe pravilnika, i iz tog razloga obratili smo se JKP Medijani da ukloni dotrajali skejt park, kako bi deca bila bezbedna.\nKao društveno odgovorno preduzeće, uvek smo tu da izađemo u susret građanima, a u ovom slučaju izašli smo u susret opštini Medijana, za uklanjanje skejt parka koji je dotrajao.\n-Za ovakve i slične probleme, javne institucije nam se javljaju preko građana, kao i sami građani koji nam šalju mejlove, obaveštavaju nas o problemima koji postoje preko društvenih mreža kao i preko nove aplikacije Eko Lovac, a mi smo tu da svima njima izađemo u susret i pomognemo.Isti problem postoji na još nekoliko lokacija u Nišu, Park Sveti Sava koji je dosta oštećen, kao i park u ulici Rengenova, a svi oni biće vrlo brzo renovirani, kažu iz Opštine Medijana.


Daimler otvara još jedan razvojni centar u Kini - Auto Republika\nNemački Daimler planira otvaranje još jednog razvojnog centra u Kini kako bi unapredio i olakšao stvaranje vozila za to tržište.\nOvaj proizvođač navodi da će investirati u pomenuti centar oko 160 miliona američkih dolara, a trenutno se traži lokacija u Pekingu. Zahtev Nemaca je da pozicija ovog ispitnog lokaliteta ne bude daleko od njihove fabrike vozila i motora koja već funkcioniše u Pekingu.\nDaimler već ima jedan opitni centar u Kini koji je uspostavljen 2014. godine. Očigledno je da potrebe kineskog tržišta traže više ovakvih poduhvata, te nemački gigant mora odgovoriti hitro na aktuelnu situaciju.\nKina je inače zemlja koja je ujedno najveće tržište za sam Daimler. „Nastavićemo da istražujemo dalje mogućnosti za rast u Kini, stoga ćemo nastaviti i sa investiranjem u toj državi“, rekao je Hubert Troska, šef razvoja operacija u najmnogoljudnijoj državi na svetu.\ntags: daimler investicija kina\nprevious Stigao Jeep Gladiator\nnext Nova Kia Soul premijerno u Los Anđelesu


Mesto za mlade i obrazovane: Loznica gradi Smart siti centar na 800 kvadratnih metara\nIzgradnja inovacionog startap centra – Smart City centra, koji će imati površinu od oko 800 kvadratnih metara, treba da počne ovog meseca u centru Loznice, najavljeno je iz gradske uprave.\nZoran Tomić, načelnik Odeljenja za finansije, precizirao je na poslednjem zasedanju lokalne skupštine da je za objekat izdata građevinska dozvola, urađena projektna dokumentacija i raspisana javna nabavka. Predstoji izbor izvođača radova, a rok za završetak objekta je poslednji dan februara 2021. godine.\nBudući centar nalaziće se u centru grada, u Ulici Miodraga Borisavljevića, imaće 800 metara kvadratnih i biće rađen u tri faze. Prva faza su građevinski radovi, druga se odnosi na enterijer, a treća na opremanje računarskom i ostalom potrebnom opremom, sve ukupno vredno oko 80 miliona dinara.\nGradski menadžer Dejan Stalović kazao je da je država kao namenski transfer izdvojila 45 miliona dinara koji će biti usmereni u izgradnju inovativnog centra. Plan je da u budućem inovacionom startap centru rade učesnici projektnog tima „Tim za budućnost Loznice“, dela jedinstvenog programa „Loznica najboljima“ koji je nedavno pokrenula lokalna samouprava.\nCilj je povratak mladih i visokoobrazovanih u zavičaj, njihovo zapošljavanje i uključivanje u izradu naučne studije koja će biti analiza kretanja Loznice u narednim godinama na srednjoročnom planu u svim oblastima društvenog života. Namera je da se otvaranjem centra stvore uslovi za osnivanje što većeg broja startap kompanija koje će razvijati inovaciona rešenja u oblasti digitalizacije u javnom sektoru, a treba da omogući i dodatno usavršavanje mladih iz lozničkog kraja, ali i iz regiona.\nKako se očekuje to će doprineti zapošljavanju mladih i sprečiti njihov odlazak iz Loznice koja u narednih pet do sedam godina treba da bude među deset najrazvijenijih i najbogatijih gradova Srbije.\nTags: Izgradnja inovacionog startap centra, Loznica, Smart siti\nPokušaj opstrukcije na izborima održanim u subotu u Šapcu: Zelenoviću propale namere da ponovo uruši izborni proces


Jovanović: Od danas vakcinacija bez prijave u svim gradovima i opštinama | Blok vesti\nJovanović: Od danas vakcinacija bez prijave u svim gradovima i opštinama\nDirektor kancelarije za eUpravu Mihailo Jovanović potvrdio je da u svim gradovima i opštinama u Srbiji od danas počinje vakcinacija protiv koronavirusa bez prethodne prijave. Navodi i da će na punktovima gde će građani bez zakazivanja moći da prime vakcinu, na raspolaganju biti cepiva Sinofarma i AstraZeneke.\n„Sada ubacujemo u petu brzinu i imamo ambiciju da do kraja meseca izvršimo još 500.000 vakcinacija“, naveo je Jovanović.\nOn je rekao da je do sada u Srbiji dato više od 2.650.000 vakcina, od toga je drugu dozu primilo više od 1.129.000.\nU Srbiji je do sada, kako kaže, vakcinisano i oko 39.000 stranaca, najviše iz Severne Makedonije, Bosne i Hercegovine i Crne Gore.\nPrevious articleKLOP OŠTAR PREMA SUDIJI POSLE PORAZA OD REALA: Ne razumem šta je radio, nije bio pravedan\nNext articleIVANA ŠPANOVIĆ ZABLISTALA: Srpska atletičarka uživa na odmoru, pokazala prezgodno telo u kupaćem


Na Jahorini uhapšeni crnogorski državljani navodni pripadnici 'kavačkog klana'\nTrojica crnogorskih državljana za koje se sumnja da su članovi "kavačkog kriminalnog klana" uhapšena su u srijedu, 10. februara na Jahorini, potvrđeno je za Radio Slobodna Evripa (RSE) u Ministarstvu unutrašnjih poslova Republike Srpske.\nRiječ je o Milanu Kršiću z Crne Gore, koji se ranije nalazio na tri međunarodne potjernice Srbije i Njemačke, ali su sve povučene.\nUhapšena su i dvojica tjelohranitelja, Filip Roganović i Boban Sjekloča takođe iz Crne Gore koje su specijalci razoružali.\nAkciju hapšenja izveo je MUP RS, Policijska uprava Istočno Sarajevo.\nIz Policijske uprave Istočno Sarajevo saopšteno je da su trojica državljana Crne Gore uhapšeni zbog sumnje da se mogu dovesti u vezu sa izvršenjem krivičnih dela neovlašćena proizvodnja i promet opojnih droga i nedozvoljena proizvodnja i promet oružja ili eksplozivnih materija.\nCrnogorske “Vijesti” izvijestile su o ovom događaju, navodeći da je policija u srijedu u turističkom kompleksu, razoružala i uhapsila obezbjeđenje koje pripada kavačkom kriminalnom klanu.\nIz Policijske uprave Istočno Sarajevo saopštili su da su na osnovu naredbe Osnovnog suda u Sokocu, a uz saglasnost tužioca Okružnog javnog tužilaštva Istočno Srajevo izvršeni pretresi navedenih lica i vozila koja koriste, kao i apartmana u kojem su isti bili smješteni.\nUhapšeni su na ispitivanju nakon čega će biti odlučeno hoće li za njih biti predložen pritvor, saopštili su iz MUP-a RS.


Milan Kosanović: Greške iz Moskve ispravićemo u kvalifikacijama za LŠ - Sportska centrala\nMilan Kosanović: Greške iz Moskve ispravićemo u kvalifikacijama za LŠ\n24 feb 2018. 19:02\nPomoćnik Vladana Milojevića na klupi Crvene zvezde, Milan Kosanović, analizirao je za klupski sajt utakmicu u Moskvi.\nPrema njegovim rečima dueli su pokazali koliko su dve ekipe bile ravnopravne na terenu.\n– Na terenu se u duelima pokazala ravnopravnost CSKA i naše ekipe u igri jer smo i mi i oni imali po 175 duela. U drugom poluvremenu smo imali čak 61 odsto dobijenih duela, bili smo agresivniji, više smo rizikovali i upravo zato smo i napravili izgledne prilike za gol. U tom segmentu smo parirali ruskoj ekipi, koja je inače poznata po duel igri, sama njihova formacija sa tri cetarhalfa to i pokazuje. Takođe, podaci iz Moskve nam govore da je posed lopte na kraju meča bio 51% prema 49% na strani ruske ekipe. U prvom poluvremenu razlika je bila u korist našeg rivala, 55% prema 45%, dok smo u nastavku preokrenuli posed u svoju korist, izjavio je Kosanović.\nU susretu sa evropskim ekipama uočile su se stvari koje treba ispraviti u Superligi Srbije.\n– Ruski igrači se mnogo češće i lakše odlučuju na udarac, nego naši i to je glavna boljka domaćeg fudbala. Naši fudbaleri često kada se nađu u zoni šuta razvodne napad tako što šalju loptu na stranu. Taj segment može da bude presudan, jer se pokazalo na utakmici sa moskovskom ekipom da je upravo jedan udarac rešio utakmicu. Mislim da smo mogli više puta da šutnemo na gol, a sve to ide od nekih navika koje stičemo kroz igranje SUperlige i koje bi trebalo da ispravimo u narednom periodu, dodao je Kosanović.\nOn je dodao da će sve biti ispravljeno u kvalifikacijama za Ligu šampiona narednog leta.\n– U prvoj utakmici u Beogradu bili smo gotovo izjednačeni po broju pretrčanih kilometara. Naši igrači pretrčali su 115 kilometara, a protivnički 400 metara više. Ipak, mi smo bili mnogo bolji u sprintu u zonama koje su najbitnije za igru. Naš najveći nedostatak je upravo to što nemamo iskustvo igranja ovakvih utakmica pa dozvolimo sebi da nam opadne koncentracija u poslednjim trenucima poluvremena. Poradićemo na tome da agresivno privodimo kraju svaku utakmicu, jer će na to biti potrebno već na leto kada budemo igrali kvalifikacije za Ligu šampiona. To sve ide iz kontinuiteta učešća u evropskim takmičenjima, jer u domaćem prvenstvu čak i mali pad koncentracije može da prođe nekažnjeno, ali u Evropi ne, zaključio je Milojevićev pomoćnik.


MINISTRE NEŠO!? Ove godine nestalo 500 dece u Srbiji\nSistem “Child alert” pokreće se uz procenu stručnjaka i kada postoji realna procena da je dete u opasnosti. Sistem se pokazao kao vrlo uspešan u 12 evrospkih zemalja.\nOd početka ove godine u Srbiji je nestalo 471 dete, a osnivač Fondacije „Tijana Jurić“ Igor Jurić kaže da su ovo zvanični podaci Ministarstva unutrašnjih poslova sa kojim je Fondacija razvila odličnu saradnju.\n– Prošle godine nestalo je 1334 dece, ali, kada govorimo o ovim podacima, najveći broj dece je pronađen, oko 97 odsto – kaže Jurić, dodajući da društvo treba da se posveti uzroku njihovog nestanka.\nNajviše dece, kaže, nestaje iz domova, hraniteljskih porodica i to govori da detetu sredina u kojoj živi, ne odgovara.\n– Tu su ocene, ljubavni problemi i još mnogo razloga za nestanak – kaže Jurić.\nMora se pokrenuti, kaže, sistem obaveštavanja koji je vrlo efikasan i daje rezultate u pronalasku dece.\nKatarina Ivanović iz organizacije za borbu protiv trgovine ljudima „Astra“ kaže da “Child alert” (Čajld alert), odnosno sistem obaveštavanja, podrazumeva alarmiranje javnosti o nestanku deteta uz informacije o osobi uz koje dolazi fotografija, informacije o tome kako je dete bilo obučeno, gde je poslenji put viđeno, fizičke karakteristike i slično.\n– Informacije treba da se podeli među građanima, kako bi i oni učestvovali u potrazi uz saglasnost policije, roditelja i zaštitu privatnosti i zaštitu u digitalnim mrežama po standardima EU – kaže Ivanović za “Novo jutro”.\nBitno je, kaže, ne zloupotrebljavati ovaj sistem, da ne bi došlo do prezasićenja javnosti i toga da se više ne reaguje na objave nestanka dece.


» Evropa plesala i u Novom Sadu\nOtvoren konkurs za studiranje u Francuskoj\nFoto: Dr. Gojic\nEvropa plesala i u Novom Sadu\nNovosađani i njihovi gosti s radošću su se priključili članovima plesnih grupa, koji su danas u Katoličkoj porti, na pesmu “Emergency“ u izvođenju Icona Pop, plesali u ritmu Evrope. Korake za Flash Mob ove godine pripremili su predstavnici Plesnog udruženja “Groove“. Trg u centru grada bio je prepun, mahom mladih ljudi, koji su muzikom i plesom obeležili 9. maj – Dan Evrope i promovisali značaj evropskih vrednosti, proces evropskih integracija, kao i približavanje Srbije Evropskoj uniji.\nPlesni performans – Fleš Mob – Evropa pleše organizovao je Informacioni kutak Evropske unije u Novom Sadu (EUIP NS), čiji su volonteri sugrađanima delili promotivni materijal – brošure, publikacije, geografske karte Evrope, balone, zastavice, olovke – i pružali informacije o Evropskoj uniji i aktivnostima EU Info Pointa u Novom Sadu.\nDan Evrope i EU info centar na beogradskim ulicama\nPredstava „EVROPA“ – večeras u Ateljeu 212, a sutra u Narodnom pozorištu u Nišu


JOŠ NIJE ZA STARO GVOŽĐE: Anderson Varežao potpisao za Klivlend\nBrazilski košarkaš Anderson Varežao potpisao je danas 10-dnevni ugovor sa ekipom Klivlenda. Varežao će tako igrati na osam preostalih utakmica za ekipu Klivlenda, koja se nalazi na 13. mestu Istočne konferencije sa učinkom od 21 pobede i 43 poraza, bez šansi za plasman u plej-of.\nKLIVLEND DOVEO DESETODNEVNO POJAČANJE! Veteran stigao da "SPASE" gotovu sezonu!\nBrazilski košarkaš Anderson Varežao potpisao je danas 10-dnevni ugovor sa ekipom Klivlenda Varežao će tako igrati na osam preostalih utakmica za ekipu Klivlenda, koja se nalazi na 13. mestu Istočne konferencije sa učinkom od 21 pobede i 43 poraza, bez šansi za plasman u plej-of.\nBrazilski košarkaš Anderson Varežao potpisao je 10-dnevni ugovor sa ekipom Klivlenda. Varežao će tako igrati na osam preostalih utakmica za ekipu Klivlenda, koja se nalazi na 13. mestu Istočne konferencije sa učinkom od 21 pobede i 43 poraza, bez šansi za plasman u plej-of.


SKUPŠTINA SRBIJE: ZAVRŠENO RAZMATRANJE VOJNIH SPORAZUMA – Balkanekspresrb.rs\nMinistar odbrane Bratislav Gašić rekao je tokom rasprave da se učešće u multinacionalnim operacijama pokazuje da je Srbija aktivni činilac u očuvanja međunarodnog mira i bezbednosti i potvrđuje sopstveni ugled i jača poverenje u Vojsku Srbije u međunarodnom okruženju\nSKUPŠTINA Srbije završila je danas razmatranje dva vojna sporazuma i dve odluke o multiunacionalnim operacijama u 2015. godini, a podršku predlozima najavili su poslanici i vladajuće koalicije i opozicije. Poslanici su razmatrali Sporazum Srbije i Rusije o vojno – tehničkoj saradnji i Sporazum Srbije i Belorusije o saradnji u oblasti odbrane.\nRazmotrena je i Odluka o usvajanju godišnjeg plana upotrebe Vojske Srbije i drugih snaga odbrane u multinacionalnim operacijama u 2015. godini i još jedna Odluka o učešću pripadnika Vojske Srbije u multinacionalnim operacijama u ovoj godini.\nBRATISLAV GAŠIĆ: VS U 19 MISIJA UN I EU\nMINISTAR odbrane Bratislav Gašić izjavio je danas da Srbija kroz učešće u multinacionalnim operacijama jača vlastite odbrambene kapacitete i nacionalnu bezbednost, a sve intenzivnije učešće u operacijama Evropske unije (EU), u okviru zajedničke bezbednosti i odbrambene politike, doprinosi približavanju Srbije članstvu u EU.\nAngažovanje pripadnika Vojske Srbije i drugih snaga odbrane u multinacionalnim operacijama je značajan element spoljne politike naše države, rekao je Gašić, u Skupštini Srbije, obrazlažući Predlog odluke o usvajanju Godišnjeg plana upotrebe Vojske Srbije i drugih snaga odbrane u multinacionalnim operacijama u 2015.godini. On je rekao da učešćem u multinacionalnim operacijama Srbija pokazuje da je aktivan činilac očuvanja međunarodnog mira i bezbednosti, potvrđuje sopstveni ugled i jača poverenje u Vojsku Srbije u međunarodnom okruženju. Gašić je rekao da je Ministarstvo odbrane planiralo da u 2015.godini nastavi angažovanje u sedam mirovnih operacija Ujedinjenih nacija (UN) u Kongu, Liberiji, Obali slonovače, Kipru, Libanu, na Bliskom istoku i Centralnoafričkoj Republici i četiri multinacionalne operacije EU u Somaliji, Centralnoafričkoj Republici i Maliju. On je rekao i da je 15. marta ove godine završen mandat\nvojne operacije EU u Centralnoafričkoj Republici, kao i da je četvoročlani sanitetski tim Vojske Srbije uspešno završio svoje angažovanje u navedenoj operaciji. Gašić je rekao i da je Godišnjim planom planiralo da u 2015. godini pripadnici Vojske Srbije učestvuju u sedama mirovnih operacija UN u Zapadnoj Sahari, Maliju, Džamu i Kašmiru, Južnom Sudanu, Sudanu i Bliskom istoku u kojima Vojska Srbije do sada nije učestvovala, kao i operaciji EU u Centralnoafričkoj Republici.On je rekao i da predlog Godišnjeg plana upotrebe Vojske Srbije i drugih snaga odbrane u multinacionalnim operacijama u 2015.godini ne znači neminovan početak učešća Vojske Srbije u njima, već se na taj način stvaraju uslovi za ispunjavanje obaveza Srbije koje proizilaze iz zaključenog Memoranduma o razumevanju. Eventualan početak angažovanja Vojske Srbije u tim opracijma planiran je na osnovu Memoranduma o razumevanju između Vlade Srbije i UN o doprinosu i sitemu stend baj aranžmana UN zaključenog u novembru 2011.godine, rekao je Gašić. Ministar je rekao da je jedino izvestan početak angažovanja sanitetskog tima Vojske Srbije u misiji EU u Centralnoafričkoj Republici koji će uslediti nakon što Skupština Srbije usvoji odluku.Gašić je rekao da je u 19 multinacionalnih operacija UN i EU u 2015. godini planirano angažovanje do 670 pripadnika Vojske Srbije na 357 pozicija i nije planirano značajnije povećanje angažovanja Vojske Srbije van granica zemlje. Gašić je rekao da je u 19 multinacionalnih operacija UN i EU u 2015. godini planirano angažovanje do 670 pripadnika Vojske Srbije na 357 pozicija i nije planirano značajnije povećanje angažovanja Vojske Srbije van granica zemlje. Za realizaciju Godišnjeg plana upotrebe Vojske Srbije i drugih snaga odbrane u multinacionalnim operacijama u 2015.godini potrebno je 1.335.282.985 dinara, od čega za Ministarstvo odbrane 1.244.318.000, a za Ministarstvo unutrašnjih poslova 90.964.985 dinara.\nPoslanici danas razmatraju i predloge zakona o potvrđivanju Sporazuma između vlada Srbije i Ruske Federacije o vojno-tehničkoj saradnji i Sporazuma između vlada Srbije i Belorusije o saradnji u oblasti odbrane. <\nVanredna sednica Skupštine Srbije počela je juče, a na dnevnom redu je ukupno osam tačaka, među kojima i Predlog zakona o odbrani od grada. Sednica će biti nastavljena sutra razmatranjem izmena i dopuna Finansijskog ugovora između Srbije i Evropske investicione banke o programu modernizacije škola.<


Pojačane preventivne mere u šabačkim kompanijama – Podrinske\nPojačane preventivne mere u šabačkim kompanijama\nOdržana sednica Privrednog saveta\nNa sednici Privrednog saveta grada Šapca održanoj danas u Gradskoj kući bilo je reči o procedurama koje se sprovode u prevenciji i u slučaju pojave korona virusa. Članovi Saveta izneli su svoja iskustva, a predsedavajući Zoran Tošić zamolio je kompanije koje imaju razrađene procedure za ponašanje u kriznim situacijama da ih dostave i učine dostupnim svim privrednim subjektima.\n-Pošto je na tržištu nedostatak dezinfekcionih sredstava, dogovorili smo se da Grad pokuša da od dobavljača od kojih je nabavio dezinfekciona sredstva za škole, vrtiće i javne ustanove, obezbedi isto i za firme. Zaključili smo i da je neophodno da svim privrednicima budu dostavljene procedure ponašanja u slučaju da evidentiraju zaraženog ili radnika koji dolazi iz ugroženog područja- objasnio je predsednik Privrednog saveta grada Šapca Tošić.\nSavetnik u Mlekari Šabac Saša Živanović naglasio je da treba preduzeti preventivne mere, a najbitnija je edukacija i podizanje lične higijene na najviši nivo. On je napomenuo da se prilikom ulaska u fabriku radnicima i posetiocima meri temperatura.\nPrijaviti sumnje u vezi sa državljanima koji su bili u ugroženim područjima\nGradonačenik Šapca Nebojša Zelenović zahvalio se privrednicima na izuzetnoj podršci koju su dolaskom na sastanak pokazali.\n-Dragocena su iskustva velikih multinacionalnih kompanija kao što su Jazaki i Hemofarm, koje će svoje radne procedure u postupanjima u ozbiljnim izazovima podeliti sa drugim kompanijama. Gradskoj upravi, Odeljenju komunalne policije, na broj telefona 345700, predsednici mesnih zajednica i kompanije moći će da prijave sumnje u vezi sa našim državljanima koji su bili u ugroženim područjima, a u skladu sa merama Vlade Republike Srbije. Komunalna policija će proslediti podatke sanitarnoj inspekciji poštujući proceduru zaštite podataka o ličnosti, a sanitarna inspekcija će ih odgovarajućim rešenjem staviti pod zdravstveni nadzor. Od tog trenutka, oni su u nadležnosti Zavoda za javno zdravlje- istakao je gradonačelnik Šapca.


LE (kval) - Radnički se obrukao i na Čairu, ništa od Ajntrahta! - Sportske.net\nRezervisti napravili razliku, ali na kraju Nišlije nisu uspele da dođu makar do trijumfa.\nFoto: BETAPHOTO/FK RADNICKI/DS\nKrunić napravio tri velike promene, Nišlije idu na sve ili ništa! (SASTAVI)Superligaši, požurite - Babić je slobodan igrač!LSL - Bojan Nikolić u Nišu, Majo posmatra u Palanci, a ko sudi Zvezdi i Partizanu?Nišlije je sramota poraza u Talinu, ali imaju recept za Čair!Čair spreman za preokret, jedinstvene cene karata za Floru!\nFudbaleri Radničkog iz Niša nisu uspeli da se plasiraju u drugo kolo kvalifikacija za Ligu Evrope pošto su eliminisani od Flore ukupnim rezultatom 4:2.\nSrpska ekipa je remizirala sa Estoncima na Čairu 2:2 što nije bilo dovoljno za prolaz.\nNišlije su od samog početka imale terensku inicijativu i upostavili dominaciju na terenu, međutim to nisu uspeli da konkretizuju u prvom poluvremenu.\n"Real sa Nišave" je imao nekoliko pokušaja sa distance preko Tomića i Stojanovića, ali do odlaska na odmor nije bilo promene rezultata.\nSimo Krunić je u drugom poluvremenu krenuo ofanzivnije, ulasci Melega i Mihajlovića su razmrdali ekipu koja je uspela da postigne pogodak.\nIgrao se 68. minut kada je Todorovski uputio odličan centaršut sa desne strane, a u kaznenom prostoru se najbolje snašao Stefan Mihajlović i pružio nadu Nišlijama da mogu dalje.\nMeđutim, sve je palo u vodu u 80. minutu kada su Estonci savladali Kneževića nakon uigrane akcije iz prekida koju je krunisao Henrik Pirg.\nČetiri minuta kasnije Radnički je ponovo stigao do vođstva preko rezerviste Nikole Čumića na asistenciju Mihajlovića.\nKrenuo je Radnički na sve ili ništa, ali nažalost nije uspeo da preokrene rezultat u svoju korist i zakaže dvomeč sa Ajntrahtom iz Frankfurta, na kraju je Flora uspela da izbegne poraz golom Marka Lepika u nadoknadi vremena.


Energetsko pospremanje kuće žalfijom - Moj Enterijer – Kupatila, Nameštaj, Kuhinje, Garniture...\nDom je mesto gde se osećamo sigurno i ušuškano, tako da ne čudi što se upravo kod kuće oslobađamo gomile nakupljene loše energije tokom dana. Kuća nam dođe otprilike kao mesto za pražnjenje emocionalnog kofera.\nSvaki put kada iskusimo jaku emociju, ona može da utiče na našu okolinu. Stručni terapeti kažu da iskustva dobijanja loših vesti, porodične rasprave, osećaj preplašenosti ili bespomoćnosti i svaki put kada imamo veliko emocionalno iskustvo, mogu se zadržati, unutrar zidova prostora u kom živimo.\nEnergija naših domova često odražava naše unutrašnje emocionalno stanje. Dakle, sve ono što nosite u sebi, nosi i vaša kuća najverovatnije.\nFeng šui praktičari koriste tehnike energetskog čišćenja kuće, radi kreiranja pozitivnog prostora.\nEvo jednog od najlakših i najbržih načina za čišćenje negativne energije enterijera koja uključuje paljenje aromatičnog bilja poput žalfije, koju je kod nas lakše nabaviti.\nZapalite nekoliko suvih listova ili stabljiku žalfije, pa slično tamjanu koji nosite u kadionici, prođite kroz sve prostorije kuće kako biste uklonili negativnu energiju. Ukoliko nemate zalfiju dobar je i običan tamjan koji ćete postaviti na zapaljeni briket u kadionici.\nSvi prozori u kući bi trebalo da budu otvoreni, a vazduh u kući pročišćen. Kada završite kađenje, koliko god vam to zvučalo smešno i neozbiljno zahvalite svom prostoru na primer na zdravlju, miru i ljubavi koju posedujete u porodici i poželita da bude blagosloven svako ko u vaš dom kroči, a ovakav ritual čišćenja ponavljate nekoliko puta svakog meseca.\nPROČITAJTE SLEDEĆI TEKST: Moć kristalnog globusa po feng šuiju


VIŠE DOMAĆIH GOSTIJU Turisti i u septembru više provodili odmor u Srbiji | Novosti.RS\nZabeleženo je 603.912 noćenja naših gostiju, što je skoro 19 odsto više nego što je bilo u septembru 2019. godine.\nKako navode u Turističkoj organizaciji Srbije, domaći gosti su najviše posećivali banje i to Sokobanju i Vrnjačku Banju, onda planine, od kojih su pretežno bile Kopaonik i Zlatibor. Kada je reč o stranim turistiima, ostvareno je 94.196 noćenja, što je za 76 odsto manje nego u istom mesecu 2019. ali skoro 14.000 više nego u avgustu ove godine.\nNajviše noćenja ostvarili su turisti iz Bosne i Hercegovine, Turske, Crne Gore, Rusije i Nemačke. U prvih devet meseci ove godine u Srbiji je ukupno boravilo 1.464.664 turista, što je za 48 odsto manje nego lane.\nTurizam turizam u Srbiji domaći turizam domaći turisti


OKK Junior osmi put domaćin Kupa cara Konstantina - Sportske vesti\n06 Jun, 2018 by Dragan Panajotović\nU okviru gradske slave Niša već tradicionalno i košarka ima zapaženo mesto. Omladinski košarkaški klub Junior je osmi put organizovao Kup cara Konstanina koji je još jednom protekao u sjajnoj atmosferi i bio pravi praznik košarke. Sve utakmice su odigrane u sali Osnovne škole “Dušan Radović” u niškom naselju Duvanište.\nKup je odigran u kategoriji juniora, a na njemu su učešće uzele ekipe Ferpleja iz Niša, Mladosti Vesne iz Bele Palanke, Aktavisa iz Leskovca i domaćina OKK Juniora. OKK Junior je osvojio Kup cara Konstantina pobedivši u finalu Ferplej sa 71:51, dok je leskovačka Aktavis akademija bila bolja od Mladosti Vesne iz Bele Palanke sa 77:59 u meču za treće mesto.\nPrvenstvo Srbije za teniserke do 12 godina, odigrano u Teniskom centru Novak u Beogradu, proteklo je u znaku takmičarki Teniske\nU prvom kolu Superlige vaterpolisti Naisa poraženi su od ekipe Crvene zvezde. Duel na bazenu Milan Gale Muškatirović zavšen je


Medijska koalicija: Šta je sa novim pravilnikom o sufinansiranju medijskih sadržaja? | Novosadski informativni portal 021\nMedijska koalicija: Šta je sa novim pravilnikom o sufinansiranju medijskih sadržaja?\n13:08 > 13:50\nMedijska koalicija saopštila je da zahteva od Vlade Srbije i drugih nadležnih tela da odmah obaveste javnost o tome šta se dešava sa novim pravilnikom za sufinansiranje medijskih sadržaja.\n"Zbog neprihvatljivog odlaganja da se usvoji ovaj podzakonski akt, zaustavljeno je raspisivanje konkursa za medijske sadržaje, što predstavlja ozbiljan udarac medijima, pogotovo onim lokalnim i regionalnim", ističe koalicija u saopštenju.\nMedijska udruženja i druge organizacije okupljene u Koaliciji podsećaju na to da se među oročenim zahtevima koje je Tim za dijalog uputio Koordinacionom telu Vlade Srbije za saradnju sa medijima nalazi i zahtev da se do 31. decembra 2018. godine, a u skladu sa preporukama novinarskih i medijskih udruženja, izradi i usvoji novi pravilnik o sufinansiranju javnog interesa u sferi javnog informisanja.\n"Prema našim informacija, novi pravilnik se nalazi bezmalo dva meseca na mišljenju kod Republičkog odbora za zakonodavstvo, koji predstavlja organ Vlade Srbije", navodi Koalicija.\nO tekstu pravilnika, odnosno o tome u kojoj meri su usvojene preporuke, Medijska koalicija kaže da će se izjasniti kada dokument bude usvojen i objavljen.


Vučić: Srbiji niko ne nudi sever Kosova\nSrbija je daleko od toga da joj neko nudi sever Kosova i još je daleko od rešenja za Kosovo, izjavio je danas predsednik Srbije Aleksandar Vučić i ponovio da će on dati svoj predlog za rešavanje pitanja Kosova, ali da će konačnu reč imati građani koji će se o tome izjašnjavati na referendumu.\nPosle potpisivanja memoranduma o dolasku kineske kompanije za proizvodnju auto guma u Zrenjanin, Vučić je u izjavi novinarima rekao i da je crkvenim velikodostojnicima izneo svoje mišljenje o Kosovu i Metohiji, kakvo je stvarno stanje i šta Srbija može, a šta ne može da uradi.\nPo njegovim rečima, do skoro Srbija nije mogla da razgovara ni o jednom rešenju, jer je Priština to gledala kao "gotovu stvar".\n"Dobićemo više nego što smo imali juče i u pravima za naš narod i u našim resursima. Ako će neko da kaže da će da obezbedi više za 50 godina - to su to neozbiljni ljudi", rekao je Vučić.\nOn je rekao da će posetu Kosovu imati 8. septembra, da će centralno obraćanje imati u Zubinom Potoku ili u Kosovskoj Mitrovici, kao i da će to biti najvažniji govor u njegovom životu.\nNa pitanje o vraćanju obaveznog vojnog roka za muškarce, Vučić je rekao da je država daleko od te odluke i da će analize trajati šest ili sedam meseci. On je negirao da bi vraćanje vojnog roka koštalo 700 miliona evra, već je naveo da bi to koštalo od 90 do 130 miliona evra i dodao da ga zbog toga napadaju oni koji su organizovali maloletničke vojne kampove.\nOn je naglasio da ne želi da juriša ni na Đakovicu, ni na Kačanik, ali da želi da svim građanima garantuje mir. Takođe, Vučić je istakao da treba voditi računa o tome da se niko u Srbiji ne uplaši i da ne bude nijednog čoveka koji bi zbog toga napuštao zemlju.


Vučić: „Ne menja se cena- narednih 6 meseci gas iz Rusije za 270 dolara“\nVučić o dogovoru za cenu gasa: „Moj predlog, Putinova odluka“\nPredsednik Srbije izjavio je danas da je dogovor o gasu sa predsednikom Rusije Vladimirom Putinom spas za našu zemlju, jer nećemo imati problema ni sa strujom niti gasom, ali ni sa grejanjem i sveukupnim snabdevanjem.\n„Mnogo nam je pomogao Putin svojim odnosom – prihvatio je da pod istom cenom i uslovima dobijamo gas tokom zime, iako je kraj ugovora. Kada je najviša cena gasa u istoriji da produži isporuke po najnižoj ceni i poveća obime“, naveo je Vučić.\n„Putin poštuje nezavisne lidere, Rusija nas neće ostaviti na cedilu“\n„Dogovoreni dugoročni elementi ugovora, dobra cena i više gasa“\nVučić izjavio je danas u Sočiju, posle razgovora sa predsednikom Rusije Vladimirom Putinom, da su dogovoreni i elementi dugoročnog ugovora za isporuku gasa Srbiji, i da će naša zemlje i posle šest meseci za koliko je deogovorena sadašnja cena od 270 dolarai imati izuzetnu cenu, povećanje obima isporuke i flesibilnost.\n„Uspeli smo, razgovarali smo i o dugoročnom ugovoru i ostavili određene elemente, ali dok ne potpišem to nemam prava da govorim“, rekao je Vučić.\nVUČIĆ:RUSIJA ĆE PODRŽAVATI SRBIJU KAD JE REČ O KOSOVU I METOHIJI, PUTIN JE IMAO 90 PITANJA ZA MENE IZ RAZLIČITIH OBLASTI, A JA 10, RAZGOVARALI SMO O SITUACIJI U REGIONU I SVIM PRITISCIMA KOJIMA SMO ISTURENI\nVUČIĆ:MI MORAMO DA BUDEMO DOVODOLJNO ODGOVORNI I NE SMEMO DA BUDEMO SLABIJI I DŽAK ZA UDARANJE I NA TOME ĆEMO DA RADIMO KADA JE VOJNO-TEHNIČKA SARADNJA SA RUSIJOM U PITANJU, BUKVALNO SMO RAZGOVARALI O SVEMU I O BOKSU I RUSKIM STRUČNJACIMA U SRBIJI\nVUČIĆ:OVO JE ZA NAS KAO SPAS, NEĆEMO IMATI PROBLEMA NI SA GASOM NI SA STRUJOM, TAKO DA MNOGO NAM JE POMOGAO PREDSEDNIK PUTIN SVOJIM ODNOSOM, IAKO JE KRAJ UGOVORA PRIHVATIO JE DA NAM TOKOM ZIMSKE SEZONE PRODUŽI ISTU CENU, TO JE BIO MOJ PREDLOG, A ON JE PRIHVATIO, BIO JE VIŠE NEGO FER


Vreme 633 - Iracka kriza: Planetarne dobre vibracije -->\nKad je Beograd protestovao protiv svog diktatora koji je ratovao u njihovo ime, moglo se čuti: "Slobo, Sadame". Ostatak sveta danas negoduje protiv svojih "diktatora i kasapina", i to upravo zbog – Sadama\nNAJMASOVNIJE: Demonstracije u londonskom Hajd-parku\nMnogi analitičari i novinski komentatori tvrde da su masovne demonstracije protiv rata u Iraku koje su prethodnog vikenda zahvatile stotine gradova širom sveta u mnogo čemu značajnije, bolje organizovane i mnogobrojnije u poređenju sa dosadašnjim protestima na slične teme. Preovlađujuća teza u novinskim izveštajima – "to nije pokret, to je čista emocija" – zasniva se na poruci koju su demonstranti upućivali svojim vladama: "bombe ubijaju decu", kao i na činjenici da su se u mnogim zemljama demonstranti hvatali u koštac sa temperaturom do 30 stepeni ispod nule... Ipak, jedan neimenovani, a dobro obavešteni "Gardijanov" izvor iz političke sfere izjavio je novinaru ovog lista: "Protesti ništa ne mogu da promene. Što pre završimo stvar, tim bolje. Povlačenje je u ovom trenutku najgore moguće rešenje. Ukoliko Sadam Husein ostane na vlasti, izgubićemo kredibilitet." U prostoj matematici Tonija Blera, koji žrtve terorizma upoređuje sa brojem demonstranata u Hajd-parku ("...čak i ako ih bude toliko i toliko, to je opet manje od sveukupnog broja poginulih u terorističkim akcijama..." – parafraza, prim. aut.), ostaje jedna nepoznata: koliko će ljudi poginuti u Iraku ako bude rata? Na humanitarnoj konferenciji o Iraku koja se održava u Ženevi, a na kojoj su SAD odbile da učestvuju, nezvanično je procenjeno da bi u slučaju rata u ovoj zemlji bilo interno raseljeno dva miliona stanovnika, a između 600.000 i 1,45 miliona Iračana potražilo bi utočište u drugim zemljama...\nPROTESTNA EPIDEMIJA: Masovni globalni protest počeo je u petak 14. februara, u Australiji i Novom Zelandu, i proširio se na Evropu, Aziju, Severnu Ameriku, Kanadu, Japan, Kinu... Procenjuje se da je blizu deset miliona ljudi protestovalo protiv rata u Iraku u više od 400 gradova u 60 zemalja na svim kontinentima. Po nekim izveštajima, broj antiratnih demonstranata u Londonu popeo se na dva miliona; vlasti tvrde da ih je bilo manje, organizatori da ih je bilo više, a iznenađeni su svi, budući da su očekivali najviše 500.000 ljudi. Najmasovniji protesti održani su upravo u Londonu, Rimu, Berlinu, Barseloni, a antiratnu poruku iz Beograda ("Ne bombardujte Irak u moje ime") prenele su sve svetske agencije ne komentarišući slab odziv Beograđana u antiratnoj kampanji. Protesti su protekli mahom mirno u svim gradovima, a policija nije imala mnogo posla, osim u Moskvi gde je poleteo poneki molotovljev koktel, Atini, Njujorku, gde je privedeno 250 ljudi "zbog prekršaja i nasilničkog ponašanja", i San Francisku u kojem je policija uhapsila 40 ljudi zbog razbijanja prozorskih stakala i sličnih izgreda.\nU Bagdadu, gde se okupilo oko 300 akreditovanih stranih novinara, demonstriralo je više stotina hiljada ljudi, uključujući i žene i decu. Nosili su Sadamove slike i puške, uz parolu "Nadamo se miru, ali smo spremni za rat" i filozofiju "In-šalah" (Kako nam Bog da).\nVODEĆI DVOJAC: U maštovitim i duhovitim antiratnim sloganima demonstranata na svim meridijanima najčešće se pominju dvojica državnika: američki predsednik Džordž Buš i britanski premijer Toni Bler. Na lokalnom nivou pogrdne poruke dobili su Berluskoni, Asnar, Hauard i svi drugi državnici koji podržavaju politiku Vašingtona.\n"Nalazim se ovde upravo zbog vrednosti kojima su me naučili u SAD. Buš je antiamerikanac", izjavio je jedan sveštenik na protestima u Amsterdamu. Iako su protesti pretežno ocenjeni kao bunt protiv američke dominacije čijeg predsednika upoređuju sa Hitlerom (Moskva), evropskim demonstrantima su očigledno jasni uloga i odgovornost evropske petnaestorice u rešavanju iračke krize. Na ulice Rima izašlo je između jednog i tri miliona ljudi, a grupica iz Đenove nosila je transparente sa slikama iračkih umetnika u nameri "da predstavi drugo lice iračkog naroda koje se ne prikazuje na televiziji". Ta ista državna televizija odbila je da direktno prenosi proteste u Rimu, a prenos je preuzela nezavisna televizija u vlasništvu Telekom Italije. U Atini je demonstriralo između 100.000 i 300.000 ljudi sa porukom "Svi smo mi Iračani!", što je aluzija na parolu francuske vlade "Svi smo mi Amerikanci!", kojom je izražena solidarnost povodom tragičnog događaja 11. septembra 2001. godine.\nNjujorčanima je bilo najteže da izraze neslaganje sa međunarodnom politikom svoje vlade na adekvatan način, jer je policija sprečila planirani defile ispred zgrade UN-a rekavši da nemaju dozvolu. Organizatori ovog skupa pod nazivom "Ujedinjeni za mir i pravdu" podigli su tribinu nekoliko blokova dalje i poručili "Bacite Buša, a ne bombe". Među okupljenima bilo je i roditelja i rođaka žrtava atentata u STC-u okupljenih u pacifističkoj organizaciji "Porodice za mirnu budućnost". Kada je grupa iz Druge avenije pokušala da im se pridruži, nastupila je policija pojačana konjičkom jedinicom, sukobila se sa demonstrantima, razbila i pohapsila grupu. Ipak, ne može se reći da su Amerikanci masovno stupili u protest. U Vašingtonu, na primer, umesto antiratnog raspoloženja vlada ratna paranoja, a američke vlasti drže građane u strahu od mogućeg hemijskog, biološkog ili nuklearnog napada dok građani grozničavo kupuju flaširanu vodu, baterije i izolacione trake.\nBez obzira na to što je irački predsednik Sadam Husein krajnje nepopularan u svim zemljama gde su se održavale demonstracije, milioni protestanata jasno su poručili da ne žele bombe, bilo da se ratuje za dobrobit demokratije, za naftu, kikiriki, protiv globalnog terorizma,... Dvodnevne dobre vibracije i pozitivna antiratna energija u kombinaciji sa izveštajima inspektora UN-a nadglasale su za tren ratne pokliče, ako ništa drugo. Predstavnici koalicije "Zaustavite rat" u Engleskoj najavljuju nove proteste. "Želimo da ljudi napuste svoje kancelarije, štrajkuju, zauzimaju zgrade. Ukoliko padnu bombe na Irak, imaćemo proteste u celoj zemlji", izjavila je predstavnica ove koalicije.\nSrbija se nije priključila masovnom protestu, iako se mirovna poruka 200 pripadnika nevladinog sektora našla u naslovima pojedinih svetskih novina. Šta je presudilo – nedostatak kulture javnog protestovanja (osim kad je njima samima dogorelo do noktiju), nemogućnost solidarisanja sa tuđom patnjom ili osećanje uvređenosti što je podrška sveta u slučaju bombardovanja Slobine Jugoslavije izostala – nije poznato, tek, za prestonicu Srbije se u subotu 15. februara 2003. godine nije moglo reći "Beograd je svet".\nPoznati pacifisti: Madona sa bombom\nMadona, Elton Džon, Dastin Hofman, Harold Pinter, Vanesa Redgrejv, Almodovar, Ken Louč.... Velik broj umetnika iz sveta filma, umetnosti, muzike, književnosti, ljudskih prava i ostalih oblasti oglasio se protiv moguće intervencije u Iraku. Okupljenim demonstrantima u Njujorku obratili su se dobitnik Nobelove nagrade za mir Dezmond Tutu, glumci Hari Belafonte, Deni Glover i Suzan Sarandon, pisac Toni Kušner, u Madridu je govorio reditelj Pedro Almodovar, u Barseloni je glumica Karne Sansa pročitala manifest pokreta "Zaustavimo rat", u Pragu je ugledni češki filozof Erazim Kohak pozdravio okupljene studente... Spisak poznatih koji pacifističkim porukama pokušavaju da zaustave ljudsku tragediju svakodnevno se povećava. Najpoznatija pop diva Madona ne krije svoje neslaganje sa politikom Džordža Buša. Naime, Madona je snimila rimejk hita American Life u kojem se prikazuju snimci osakaćene iračke dece, a sama pevačica pojavljuje se pod punom ratnom opremom sa granatom u jednoj, a bombom u drugoj ruci.\nU Velikoj Britaniji spisak uticajnih ličnosti koji se suprotstavljaju politici Tonija Blera narastao je na 180 zvezda, autora, umetnika, advokata, akademika. U "Gardijanu" se navodi da se na tom spisku nalaze imena ljudi koji su "ne tako davno pili šampanjac u ulici Dauning: Elton Džon, Džudi Denč, Dastin Hofman, romanopisac Kazuo Išiguro, ali i imena predstavnika fudbala".